
ΤΕΥΧΟΣ ΔΕΥΤΕΡΟ 


Αρ 


. Φύλλου 2898 


ΑΠΟΦΑΣΕΙΣ 

Αριθμ. αττόφ. 70/55/12 .3.2018 

Έγκριση Κανονισμού του Προγράμματος Με¬ 
ταπτυχιακών Σπουδών με τίτλο «Σπουδές στην 
Τοπική Ιστορία-Διεπιστημονικές Προσεγγίσεις» 
του Τμήματος Ιστορίας και Εθνολογίας της Σχο¬ 
λής Κλασσικών και Ανθρωπιστικών Σπουδών του 
Δημοκρίτειου Πανεπιστημίου Θράκης. 

Η ΣΥΓΚΛΗΤΟΣ ΤΟΥ 

ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Μεταπτυχιακών Σπουδών του Τμήματος, 
ο οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου, να καταρτίσουν και 
να δημοσιεύσουν τους Κανονισμούς του άρθρου 45». 

3. Την με αριθμ. πρωτ. ΔΠΘ/ΣΥΓΚ/25072/969/ 
16-01-2017 απόφαση Συγκλήτου του Δ.Π.Θ., αναφορι¬ 
κά με τον ορισμό «Αναπληρωτών Πρύτανη - Μεταβίβα¬ 
ση αρμοδιοτήτων Πρύτανη -Αναπλήρωση Πρύτανη» 
(ΦΕΚ327/Β 708.02.2017). 

4. Την απόφαση της Συνέλευσης του Τμήματος Ιστορίας 
και Εθνολογίας στην αριθμ. 6/24-01 -2018 συνεδρίασή της. 

5. Την με αριθμ. 64/55/12-03-2018 απόφαση της Συ¬ 
γκλήτου του Δημοκρίτειου Πανεπιστημίου Θράκης (ΦΕΚ 
2245/Β715-06-2018). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 

Έγκριση Κανονισμού του Προγράμματος Μεταπτυχι¬ 
ακών Σπουδών με τίτλο: «Σπουδές στηνΤοπική Ιστορία- 
Διεπιστημονικές Προσεγγίσεις» του Τμήματος Ιστορίας 
και Εθνολογίας της Σχολής Κλασσικών και Ανθρωπιστι¬ 
κών Σπουδώντου Δημοκρίτειου Πανεπιστημίου Θράκης. 


Άρθρο 1 

Γενικές Διατάξεις 

Ο δεύτερος κύκλος σπουδών συνίσταται στην παρα¬ 
κολούθηση Προγράμματος Μεταπτυχιακών Σπουδών 
(Π.Μ.Σ.) και ολοκληρώνεται με την απονομή Διπλώματος 
Μεταπτυχιακών Σπουδών (Δ.Μ.Σ.). 

Προγράμματα Μεταπτυχιακών Σπουδών οργανώνο¬ 
νται και λειτουργούν: 

α) σε αυτοδύναμα Τμήματα που παρέχουν σπουδές 
πρώτου κύκλου, 

β) από περισσότεραΤμήματατου ίδιου ή άλλων Α.Ε.Ι. 
ή από Τμήματα Α.Ε.Ι. και τα Ερευνητικά Κέντρα και Ινστι¬ 
τούτα που αναφέρονται στο άρθρο 13Α του ν. 4310/2014 
(Α'258), όπως αντικαταστάθηκε με το άρθρο 12 του ν. 
4386/2016 (Α'83) συμπεριλαμβανομένων των ερευνη¬ 
τικών κέντρων της Ακαδημίας Αθηνών και του Ιδρύμα¬ 
τος Ιατροβιολογικων Ερευνών της Ακαδημίας Αθηνών. 
Απαραίτητη προϋπόθεση είναι ένα τουλάχιστον από τα 
συνεργαζόμεναΤμήματα να είναι αυτοδύναμο και 

γ) από αυτοδύναμα Τμήματα Α.Ε.Ι. της ημεδαπής σε 
συνεργασία με Τμήματα αναγνωρισμένων ως ομοτα- 
γών ιδρυμάτων ή ερευνητικά κέντρα και ινστιτούτα της 
αλλοδαπής. 

Στην περίπτωση διατμηματικού ή διϊδρυματικού 
Π.Μ.Σ. καταρτίζεται Ειδικό Πρωτόκολλο Συνεργασίας 
(Ε.Π.Σ.) το οποίο εγκρίνεται από τις οικείες Συγκλήτους 
και τα συλλογικά όργανα διοίκησης των Ερευνητικών 
Κέντρων. 

Οι μεταπτυχιακές σπουδές στο Δ.Π.Θ. εντάσσονται 
μέσα στο πλαίσιο των σκοπών και της γενικότερης 
αποστολής του. Αναφέρονται σε συγγενείς με τα Τμή¬ 
ματα του ειδικότητες και αποσκοπούν στη μετάδοση και 
προαγωγή της επιστημονικής γνώσης για την κάλυψη 
εκπαιδευτικών, ερευνητικών και εν γένει αναπτυξιακών 
αναγκών. 

Άρθρο 2 

Ισχύς του Κανονισμού Μεταπτυχιακών Σπουδών 

Οι διατάξεις του παρόντος κανονισμού εξειδικεύουν 
και συμπληρώνουν το νομοθετικό πλαίσιο που διέπει 
τις μεταπτυχιακές σπουδές και συγκεκριμένα τις διατά¬ 
ξεις του ν. 4485/2017 (ΦΕΚ Α' 114) και συμβάλλουν στην 
ρύθμιση με ενιαίο τρόπο των θεμάτων λειτουργίας του 
εν λόγω Π.Μ.Σ. 

Τεύχος Β'2898/19.07.2018 


Με απόφαση της Συνέλευσης του Τμήματος καταρτίζε¬ 
ται ο Κανονισμός Μεταπτυχιακών Σπουδών του Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στον διδακτι¬ 
κό τόπο του Τμήματος και κοινοποιείται στο Υπουργείο 
Παιδείας, Έρευνας και Θρησκευμάτων. 

Άρθρο 3 

Σκοπός του Π.Μ.Σ. 

Το πρόγραμμα μεταπτυχιακών σπουδών «Σπουδές 
στην Τοπική Ιστορία - Διεπιστημονικές προσεγγίσεις» 
εντάσσεται στον στρατηγικό σχεδίασμά του Δ.Π.Θ., δι- 
έπεται από επιστημονική συνοχή και αποσκοπεί στην 
περαιτέρω προαγωγή της γνώσης, την ανάπτυξη της 
έρευνας και των τεχνών, την ικανοποίηση των εκπαιδευ¬ 
τικών, ερευνητικών, κοινωνικών, πολιτιστικών και ανα¬ 
πτυξιακών αναγκών της χώρας, στην υψηλού επιπέδου 
εξειδίκευση των πτυχιούχων σε θεωρητικές και εφαρ¬ 
μοσμένες περιοχές συγκεκριμένων γνωστικών κλάδων, 
ειδικές θεματικές ενότητες ή επιμέρους κλάδους των 
γνωστικών αντικειμένων του πρώτου κύκλου σπουδών 
του οικείου Τμήματος. 

Ειδικότερα, αποσκοπεί στην προώθηση της έρευνας 
και στην παραγωγή νέας γνώσης στην επιστήμη της 
Ιστορίας μέσα από τη διεπιστημονική της προσέγγιση 
από συγγενείς προς την Ιστορία επιστήμες, όπως η Λα¬ 
ογραφία, η Κοινωνική Ανθρωπολογία, η Βιολογική Αν¬ 
θρωπολογία, η Δημογραφία, η Αρχαιολογία, η Ιστορία 
της Τέχνης, η Διδακτική της Ιστορίας και η Ανθρωπογε¬ 
ωγραφία. Στο πλαίσιο αυτό επιδιώκεται: 

α) η εξειδίκευση πτυχιούχων του Τμήματος Ιστορίας 
και Εθνολογίας του Δ.Π.Θ. ή άλλωνΤμημάτων στη χρήση 
διεπιστημονικών μεθόδων προσέγγισης των ιστορικών 
φαινομένων, με έμφαση στο τοπικό και περιφερειακό 
επίπεδο και η εμβάθυνση των γνώσεων που απέκτησαν 
σε προπτυχιακό επίπεδο, 

β) η σε βάθος κατάρτιση επιστημόνων, ώστε αυτοί να 
καταστούν ικανοί για την παραγωγή νέας γνώσης είτε 
μέσω της διεξαγωγής αυτοδύναμης έρευνας είτε μέσω 
της συνεργασίας τους με ερευνητικά ιδρύματα που δρα¬ 
στηριοποιούνται στον ελλαδικό ή το διεθνή χώρο, 

γ) η εξειδίκευση διορισμένων ή αδιόριστων εκπαι¬ 
δευτικών της Α/θμιας και Β/θμιας Εκπαίδευσης στην 
εφαρμογή διεπιστημονικών προσεγγίσεων για την απο¬ 
τελεσματικότερη διεκπεραίωση προγραμμάτων τοπικής 
ιστορίας, περιβαλλοντικής εκπαίδευσης, πολιτιστικών 
θεμάτων και διαθεματικων προσεγγίσεων στο σχολείο. 

Άρθρο 4 

Όργανα του Π.Μ.Σ. 

Αρμόδια Όργανα για την ίδρυση, οργάνωση και λει¬ 
τουργία του προγράμματος μεταπτυχιακών σπουδών 
είναι: 

1. Η Σύγκλητος του Ιδρύματος, η οποία είναι το αρ¬ 
μόδιο όργανο για τα θέματα ακαδημαϊκού, διοικητικού, 
οργανωτικού και οικονομικού χαρακτήρα των Π.Μ.Σ., 
και ασκεί όσες αρμοδιότητες σχετικά με τα Π.Μ.Σ. δεν 
ανατίθενται από το νόμο ειδικώς σε άλλα όργανα. 


2. Η Συνέλευση του Τμήματος, η οποία έχει τις εξής 
αρμοδιότητες: 

α) εισηγείται στη Σύγκλητο δια της Επιτροπής Με¬ 
ταπτυχιακών Σπουδών της παρ. 5 του άρθρου 32 του 
ν. 4485/2017 για την αναγκαιότητα ίδρυσης Π.Μ.Σ., σύμ¬ 
φωνα με το άρθρο 32, 

β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 

ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 

στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017. 

3. Η Συντονιστική Επιτροπή (Σ.Ε.) του Π.Μ.Σ., η οποία 
απαρτίζεται από πέντε (5) μέλη Δ.Ε.Π. του Τμήματος, οι 
οποίοι έχουν αναλάβει μεταπτυχιακό έργο και εκλέγο¬ 
νται από τη Συνέλευση του Τμήματος για διετή θητεία, 
κατά τη λήξη της οποίας με ευθύνη του Διευθυντή συ- 
ντάσσεται απολογισμός του Π.Μ.Σ., και είναι αρμόδια για 
την παρακολούθηση και τον συντονισμό της λειτουργίας 
του Π.Μ.Σ. 

4. Η Επιτροπή Μεταπτυχιακών Σπουδών, η οποία 
αποτελείται από τον/την Αντιπρύτανη/νι Ακαδημαϊκών 
Υποθέσεων, ο/η οποίος/α εκτελεί χρέη Προέδρου και 
τους Κοσμήτορες του Ιδρύματος ως μέλη και έχει τις 
αρμοδιότητες που προβλέπονται στο άρθρο 32 στην 
παρ. 5 του ν. 4485/2017. Ειδικότερα,αν η Επιτροπή κρίνει 
την εισήγηση ελλιπή, διαφωνεί ως προς το περιεχόμενο 
των στοιχείων των παραγράφων 2 και 3 του άρθρου 32 
του ν. 4485/2017, καθώς και αν διαπιστώνει αλληλεπι- 
κάλυψη των γνωστικών αντικειμένων που τα Π.Μ.Σ. του 
Ιδρύματος θεραπεύουν, αναπέμπει εντός αποκλειστι¬ 
κής προθεσμίας τριάντα (30) ημερών την εισήγηση στη 
Συνέλευση του Τμήματος με αιτιολογημένη απόφαση 
της. Το Τμήμα, αφού λάβει υπόψη τις υποδείξεις της Επι¬ 
τροπής Μεταπτυχιακών Σπουδών, υποβάλλει εκ νέου 
σε αυτήν την εισήγηση του. Αν, μέσα σε αποκλειστική 
προθεσμία τριάντα (30) ημερών, για δεύτερη φορά η 
Επιτροπή Μεταπτυχιακών Σπουδών δεν κάνει αποδεκτή 
την εισήγηση, το Τμήμα μπορεί να υποβάλει απευθείας 
την εισήγηση του στη Σύγκλητο. 

5. Ο Διευθυντής του Π.Μ.Σ., είναι μέλος της Σ.Ε. και 
ορίζεται μαζί με τον αναπληρωτή του, με απόφαση της 
ΣυνέλευσηςτουΤμήματοςγια διετή θητεία. Προεδρεύει 
της Σ.Ε., είναι μέλος Δ.Ε.Π. πρώτης βαθμίδας ή της βαθμί¬ 
δας του αναπληρωτή, είναι του ιδίου ή συναφούς γνωστι¬ 
κού αντικειμένου με το γνωστικό αντικείμενο του Π.Μ.Σ. 
και ασκεί τα καθήκοντα που ορίζονται στο Κεφάλαιο ΣΤ' 
του ν. 4485/2017 και στον Κανονισμό Μεταπτυχιακών 
Σπουδών. 

Ο Διευθυντής του Π.Μ.Σ. εισηγείται στα αρμόδια όργα¬ 
να του Ιδρύματος για κάθε θέμα που αφορά στην απο¬ 
τελεσματική λειτουργία του προγράμματος. 

Ο Διευθυντής δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο ως Διευθυντής. 

Κατά τη λήξη της θητείας της Σ.Ε., με ευθύνη του απερ- 

χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη 
αξιοποίηση του ανθρώπινου δυναμικού, τη βελτιστο¬ 
ποίηση των υφιστάμενων υποδομών και την κοινωνικά 
επωφελή χρήση των διαθέσιμων πόρων του Π.Μ.Σ. Ο 
απολογισμός κατατίθεται στο οικείο Τμήμα, στο οποίο 
ανήκει το Π.Μ.Σ.. 

6. Η εξαμελής Επιστημονική Συμβουλευτική Επιτροπή 
(Ε.Σ.Ε.), η οποία είναι αρμόδια για την εξωτερική ακα¬ 
δημαϊκή αξιολόγηση των Π.Μ.Σ. (άρθρο 44 παρ. 3 του 
ν. 4485/2017).Τα πέντε (5) μέλη της Ε.Σ.Ε. είναι μέλη Δ.Ε.Π. 
α' βαθμίδας, αναπληρωτή και επίκουρου άλλων Α.Ε.Ι. 
ή ερευνητές από ερευνητικά κέντρα του άρθρου 13Α 
του ν. 4310/2014, όπως τροποποιήθηκε και ισχύει, συ¬ 
μπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, ή επιστήμονες της αλ¬ 
λοδαπής ή της ημεδαπής, οι οποίοι έχουν τα προσόντα 
που προβλέπονται για τους επισκέπτες διδάσκοντες 
στην παρ. 5 του άρθρου 36, του αντίστοιχου επιστημο¬ 
νικού πεδίου, και με την προϋπόθεση ότι δεν υπηρετούν 
ως διδάσκοντες σε Π.Μ.Σ. της Σχολής. 

Το έκτο μέλος είναι μεταπτυχιακός φοιτητής της Σχολής. 

Η θητεία των μελών είναι πενταετής, με δυνατότητα 
ανανέωσης, εκτός από τον/την φοιτητή/τρια, του οποίου 
η θητεία είναι ετήσια. 

Η ιδιότητα του Π ροέδρου, ο τρόπος επιλογής του/της 
μεταπτυχιακού/ής φοιτητή/τριας, καθώς και κάθε ειδικό¬ 
τερο θέμα που αφορά στη συγκρότηση, τη λειτουργία 
και τη διοικητική υποστήριξη της Επιτροπής, σύμφωνα 
με τις παρ. 4 έως 6 του ν. 4485/2017, καθορίζονται με 
απόφαση της Συγκλήτου που δημοσιεύεται στην Εφη¬ 
μερίδα της Κυβερνήσεως. 

Άρθρο 5 

Αριθμός Εισακτέων 

Ο αριθμός εισακτέων κατ' έτος ορίζεται κατ' ανώτατο 
όριο σε είκοσι πέντε (25) μεταπτυχιακούς/ες φοιτητές/τριες. 

Η αναλογία μεταπτυχιακών φοιτητών/τριών ανά διδά¬ 
σκοντα του Π.Μ.Σ. ανέρχεται σε 1,4 (25/18), ενώ η ανα¬ 
λογία των προπτυχιακών φοιτητών/τριών του Τμήματος 
σε σχέση με τον αριθμό μεταπτυχιακών φοιτητών/τριών 
είναι 34, 28 (857/25) και σε σχέση με τον αριθμό των 
διδασκόντωντουΤμήματοςείναι 1,2 (25/21) (άρθρο45 
παρ. 1 β του ν. 4485/2017). 

Άρθρο 6 

Κατηγορίες Υποψηφίων για φοίτηση στο Π.Μ.Σ. 

Στο Π.Μ.Σ. γίνονται δεκτοί κάτοχοι τίτλου του πρώτου 
κύκλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής. 

Ειδικότερα, στο Π.Μ.Σ. εγγράφονταιπτυχιούχοιΤμημά- 
των των ελληνικών ΑΕΙ συμπεριλαμβανομένων του ΕΑΠ 
και του Διεθνούς Πανεπιστημίου Ελλάδος και ομοταγών 
ιδρυμάτων της αλλοδαπής. Κατ' εξαίρεση μπορούν να 
γίνουν δεκτοί και πτυχιούχοι Σχολών ή Τμημάτων των 
Α/ΤΕΙ της χώρας ή της αλλοδαπής, οι οποίοι πληρούν 


ειδικά συμπληρωματικά κριτήρια που ορίζει κατά πε¬ 
ρίπτωση η Συνέλευση τουΤμήματος Ιστορίας και Εθνο¬ 
λογίας, σύμφωνα με την παρ. 2 του άρθρου 32 του 
ν. 4485/2017. 

Δίπλωμα Μεταπτυχιακών Σπουδών δεν απονέμεται σε 
φοιτητή/τρια του/της οποίου/ας ο τίτλος σπουδών πρώ¬ 
του κύκλου από ίδρυμα της αλλοδαπής δεν έχει αναγνω¬ 
ριστεί από το Διεπιστημονικό Οργανισμό Αναγνώρισης 
Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), 
σύμφωνα με το ν. 3328/2005 (Α' 80). 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του πρώτου 
εδαφίου της παρ. 1, μπορούν μετά από αίτηση τους να 
εγγραφούν ως υπεράριθμοι/ες, και μόνο ένας κατ’ έτος 
και ανά Π.Μ.Σ., σύμφωνα με τους ειδικότερους όρους 
που προβλέπονται στο άρθρο 45, εφόσον υπηρετούν 
στο οικείο Τμήμα και ο τίτλος σπουδών και το έργο που 
επιτελούν στο οικείο Τμήμα είναι συναφές με το αντι¬ 
κείμενο του Π.Μ.Σ. 

Άρθρο 7 

Κριτήρια και Διαδικασία Επιλογής Εισακτέων 

ίί. Πρόσκληση εκδήλωσης ενδιαφέροντος. 

Το Τμήμα Ιστορίας και Εθνολογίας σε ημερομηνίες που 
ορίζονται από την Συνέλευση προβαίνει σε πρόσκληση εκ¬ 
δήλωσης ενδιαφέροντος προκηρύσσοντας θέσεις με ανοι¬ 
χτή διαδικασία για την εισαγωγή πτυχιούχων στο Π.Μ.Σ. 

Στην πρόσκληση αναφέρονται οι προϋποθέσεις ει¬ 
σαγωγής, οι κατηγορίες πτυχιούχων και ο αριθμός ει¬ 
σακτέων, ο τρόπος εισαγωγής, τα κριτήρια επιλογής, 
κ.λπ., οι προθεσμίες υποβολής αιτήσεων καθώς και τα 
δικαιολογητικά που απαιτούνται. 

Οι αιτήσεις μαζί με τα απαραίτητα δικαιολογητικά κα¬ 
τατίθενται στη Γραμματεία του οικείου Τμήματος είτε σε 
έντυπη είτε σε ηλεκτρονική μορφή. 

ίίί. Επιτροπή Επιλογής Εισακτέων. 

Η επιλογή των εισακτέων στο Π.Μ.Σ. γίνεται από Τρι¬ 
μελή Επιτροπή μελών Δ.Ε.Π. του Τμήματος που έχουν 
αναλάβει μεταπτυχιακό έργο, η οποία συγκροτείται με 
απόφαση της Συνέλευσης. 

νί.Τα κριτήρια επιλογής των υποψηφίων είναι συγκε¬ 
κριμένα, ποσοτικά ή/και ποιοτικά, και γίνονται γνωστά 
στους/στιςυποψηφίους/ες μετην προκήρυξη του Π.Μ.Σ. 

Στα κριτήρια επιλογής των υποψηφίων περιλαμβά¬ 
νονται: 

ί) Ο βαθμός πτυχίου του υποψηφίου (30% ή βαθμός 
πτυχίου X 3). 

ίί) Ο βαθμός σε μαθήματα σχετικά με το πρόγραμμα 
μαθημάτων του Π.Μ.Σ., δηλαδή μαθήματα Ιστορίας, 
Λαογραφίας, Κοινωνικής και Πολιτισμικής Ανθρωπολο¬ 
γίας, Ανθρωπογεωγραφίας, Δημογραφίας κ.λπ. (10% ή 
ο μέσος όρος βαθμολογίας όλων των σχετικών μαθη¬ 
μάτων της αναλυτικής βαθμολογίας που θα καταθέσει 
ο υποψήφιος X 1). 

ίίί) Η επίδοση σε διπλωματική/πτυχιακή εργασία σε 
σχετικό με τα μαθήματα του Π.Μ.Σ. προπτυχιακό μάθημα 
(10% ή βαθμός X 1). 

ίν) Η ερευνητική ή επαγγελματική δραστηριότητα του 
υποψηφίου, με την προϋπόθεση ότι, κατά την κρίση της 

Επιτροπής Επιλογής, σχετίζεται με το περιεχόμενο του 
Π.Μ.Σ. (10% ή 10 μονάδες). 

ν) Τυχόν δημοσιεύσεις του υποψηφίου, με την προϋπό¬ 
θεση ότι, κατά την κρίση της Επιτροπής Επιλογής, σχετί¬ 
ζονται με το περιεχόμενο του Π.Μ.Σ. (10% ή 10 μονάδες, 
με συνυπολογισμό ποσοτικών και ποιοτικών κριτηρίων). 

νί) Η συνέντευξη του υποψηφίου στην Επιτροπή Επι¬ 
λογής, όπου μεταξύ άλλων ο υποψήφιος θα υποστηρίξει 
ενδεικτική ερευνητική πρόταση έκτασης περίπου 1200 
λέξεων χωρίς τη βιβλιογραφία, την οποία θα έχει κατα¬ 
θέσει στο φάκελο υποψηφιότητας (30% ή 30 μονάδες). 

Ο υποψήφιος θα πρέπει να προσκομίσει πιστοποιητι¬ 
κό καλής γνώσης της αγγλικής γλώσσας (επίπεδο του¬ 
λάχιστον. Β2). Η γνώση άλλων γλωσσών σε αντίστοιχο 
επίπεδο είναι επιθυμητή, αλλά συνυπολογίζεται ως αξι¬ 
ολογικό κριτήριο μόνο σε περίπτωση ισοβαθμίας των 
υποψηφίων με βάση τα προαναφερθέντα κριτήρια. Σε 
περίπτωση που κάποιος υποψήφιος δεν προσκομίσει 
πιστοποιητικό καλής γνώσης της αγγλικής γλώσσας, 
προβλέπεται γραπτή εξέταση, στην οποία θα πρέπει να 
λάβει τουλάχιστον τη βαθμολογική βάση, προκειμένου 
να γίνει δεκτή η υποψηφιότητα του στο Π.Μ.Σ. 

Το επίπεδο γλωσσομάθειας της ξένης γλώσσας απο- 
δεικνύεται με τους εξής τρόπους: 

α) Κρατικό Πιστοποιητικό του ν. 2740/1999, όπως 
αντικαταστάθηκε με την παρ. 19 του άρθρου 13 του 
ν. 3149/2003, 

β) Πτυχίο Ξένης Γλώσσας και Φιλολογίας ή Πτυχίο 
Ξένων Γλωσσών Μετάφρασης και Διερμηνείας της ημε¬ 
δαπής ή αντίστοιχο και ισότιμο σχολών της αλλοδαπής, 
γ) Πτυχίο, προπτυχιακό ή μεταπτυχιακό δίπλωμα ή 
διδακτορικό δίπλωμα οποιουδήποτε αναγνωρισμένου 
ιδρύματος τριτοβάθμιας εκπαίδευσης της αλλοδαπής, 
δ) Απολυτήριο τίτλο ισότιμο των ελληνικών σχολείων 
Δευτεροβάθμιας Εκπαίδευσης, εφόσον έχουν αποκτηθεί 
μετά από κανονική φοίτηση τουλάχιστον έξι ετών στην 
αλλοδαπή. 

Η άδεια επάρκειας διδασκαλίας ξένης γλώσσας δεν 
αποδεικνύει τη γνώση ξένης γλώσσας (π.δ. 347/2003). Οι 
υποψήφιοι που είναι κάτοχοι της σχετικής άδειας πρέπει 
να προσκομίσουν επικυρωμένο αντίγραφο και ακριβή 
μετάφραση του τίτλου σπουδών βάσει του οποίου εκ- 
δόθη κε η άδεια επάρκειας διδασκαλίας ξένης γλώσσας, 
ίν. Διαδικασία επιλογής 
Η διαδικασία επιλογής έχει ως εξής: 
α) Η Επιτροπή Επιλογής καταρτίζει αρχικά έναν πλήρη 
κατάλογο όσων έχουν υποβάλει αίτηση. 

β) Απορρίπτει τους υποψηφίους που δεν πληρούν τα 
ελάχιστα τυπικά κριτήρια σε περίπτωση που έχουν τεθεί 
τέτοια από την Συνέλευση. 

γ) Καλεί σε συνέντευξη όσους υποψηφίους αποφασι- 
σθεί να κληθούν. Η συνέντευξη πραγματοποιείται από 
τα μέλη της οικείας Επιτροπής Επιλογής, 
δ) Διεξάγει τυχόν εσωτερικές εξετάσεις, 
ε) Ιεραρχεί βαθμολογικά τους υποψηφίους και προ¬ 
βαίνει στην τελική επιλογή. 

στ) Καταρτίζει τον τελικό πίνακα επιλογής. Ο τελικός 
πίνακας των επιτυχόντων επικυρώνεται από την Συνέ¬ 
λευση και αναρτάται στον πίνακα ανακοινώσεων της 
Γραμματείας και στην ιστοσελίδα του Τμήματος. Σε πε¬ 


ριπτώσεις ισοβαθμίας στην τελευταία θέση του πίνακα 
επιτυχόντων, εισάγονται όλοι οι ισοβαθμήσαντες ως 
υπεράριθμοι. 

Άρθρο 8 

Διάρκεια Σπουδών 

1. Χρονική διάρκεια φοίτησης 

Η κανονική χρονική διάρκεια φοίτησης στο Π.Μ.Σ. 
που οδηγεί στη λήψη του Διπλώματος Μεταπτυχιακών 
Σπουδών (Δ.Μ.Σ.) ορίζεται κατ' ελάχιστο στα τέσσερα (4) 
εξάμηνα, στα οποία περιλαμβάνεται και ο χρόνος για την 
εκπόνηση και υποβολή προς κρίση διπλωματικής εργα¬ 
σίας. Ο χρόνος που αφορά την διπλωματική εργασία, δεν 
μπορεί να είναι μικρότερος από τρεις μήνες. 

Η φοίτηση στο πρόγραμμα θεωρείται ότι λήγει με την 
ολοκλήρωση της συγγραφής και της δημόσιας παρουσί¬ 
ασης της μεταπτυχιακής διπλωματικής εργασίας. 

Ο μεταπτυχιακός φοιτητής είναι υποχρεωμένος να 
ολοκληρώσει τις μεταπτυχιακές του σπουδές μέσα στο 
διπλάσιο της προβλεπόμενης στο αντίστοιχο Π.Μ.Σ. δι¬ 
άρκειας. 

2. Μερική φοίτηση 

Για τους μεταπτυχιακούς/κέςφοιτητές/τριες του Π.Μ.Σ. 
«Σπουδές στην Τοπική ιστορία - Διεπιστημονικές προ¬ 
σεγγίσεις» δεν προβλέπεται μερική φοίτηση. 

3. Αναστολή Σπουδών 

Σε εξαιρετικές περιπτώσεις στους μεταπτυχιακούς/κές 
φοιτητές/τριες παρέχεται, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
την διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. 

4. Διαγραφή μεταπτυχιακών φοιτητών 

Για θέματα επανεξέτασης μαθημάτων σε οφειλόμενα 
μαθήματα ή διαγραφής αποφαίνεται η Συνέλευση του 
Τμήματος μετά από πρόταση της Συντονιστικής Επιτρο¬ 
πής, η οποία αποφασίζει για τους όρους της επανεξέτα¬ 
σης και τους λόγους διαγραφής και τους περιλαμβάνει 
στον οικείο Κανονισμό Μεταπτυχιακών Σπουδών. 

Λόγοι διαγραφής είναι: 

α) η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαιδευ¬ 
τική διαδικασία, δηλαδή παρακολουθήσεις, εξετάσεις), 

β) η πλημμελής εκπλήρωση λοιπών υποχρεώσεων που 
ορίζονται από τον οικείο Κανονισμό, 

γ) συμπεριφορά που προσβάλλει την ακαδημαϊκή δε¬ 
οντολογία, όπως π.χ. η λογοκλοπή, και 

δ) αίτηση του/της ίδιου/ας του μεταπτυχιακού/κής 
φοιτητή/τριας. 

Άρθρο 9 

Όροι φοίτησης 

1. Η διάρκεια της μεταπτυχιακής εκπαίδευσης είναι 
διετής (τέσσερα εξάμηνα). 

Γλώσσα της διδασκαλίας και των γραπτών εργασιών 
οποιοσδήποτε μορφής είναι η ελληνική. 

2. Η διδασκαλία των μαθημάτων, η οποία συνίσταται 
στη σε βάθος αντιμετώπιση ειδικών ζητημάτων των 

αντίστοιχων γνωστικών αντικειμένων, διεξάγεται είτε 
με εισηγήσεις από τους διδάσκοντες είτε με τη μορ¬ 
φή επιστημονικών συζητήσεων, είτε με την εκπόνηση 
και παρουσίαση εργασιών από τους φοιτητές, είτε με 
οποιονδήποτε άλλο πρόσφορο τρόπο που, κατά την 
κρίση των διδασκόντων, συμβάλλει στην αρτιότερη 
επιστημονική προσέγγιση του αντικειμένου και στην 
κατάρτιση του φοιτητή. 

3. Σε περίπτωση μη διεξαγωγής μιας ή περισσότερων 
από τις προγραμματισμένες συναντήσεις κάθε μαθήμα¬ 
τος με ευθύνη του διδάσκοντα ή για λόγους ανωτέρας 
βίας, η αναπλήρωση γίνεται μετά από συνεννόησή του 
διδάσκοντα με τους φοιτητές και εντός του προγραμμα¬ 
τισμένου χρόνου διάρκειαςτου ακαδημαϊκού εξαμήνου. 

4.0 τίτλος και το περιεχόμενο των διδασκομένων στο 
Π.Μ.Σ. μαθημάτων ορίζεται από τη Συνέλευση του Τμή¬ 
ματος Ιστορίας και Εθνολογίας ύστερα από εισήγηση 
της Συντονιστικής Επιτροπής του Π.Μ.Σ. στην αρχή κάθε 
διετούς κύκλου σπουδών, αρχής γενομένης από το ακα¬ 
δημαϊκό έτος 2018 - 2019. Ωστόσο, η Συνέλευση μπορεί, 
ύστερα από αιτιολογημένη εισήγηση της Συντονιστικής 
Επιτροπής του Π.Μ.Σ., να προβεί εκ των υστέρων σε πε¬ 
ριορισμένες αλλαγές του προγράμματος των μαθημάτων 
επιλογής. 

5. Οι φοιτητές του Π.Μ.Σ. πρέπει να παρακολουθούν 
τακτικά όλα τα μαθήματα του προγράμματος και να με¬ 
τέχουν ενεργά στις συζητήσεις, παρουσιάσεις και λοιπές 
ερευνητικές δραστηριότητες του προγράμματος. Η πα¬ 
ρουσία τους ελέγχεται από τους διδάσκοντες και η επίδο¬ 
ση τους αξιολογείται διαρκώς από αυτούς. Η διδασκαλία 
όλων των μαθημάτων, Υποχρεωτικών και Επιλεγόμενων, 
διαρκεί τρεις (3) ώρεςτην εβδομάδα επί δέκα (10) εβδο¬ 
μάδες σε κάθε εξάμηνο (σύνολο ωρών 30 ανά μάθημα 
και συνολικά 270 ώρες) και η παρακολούθηση τους είναι 
υποχρεωτική για τους συμμετέχοντες φοιτητές. Ως ελάχι¬ 
στο ποσοστό φοίτησης σε κάθε μάθημα ορίζεται το 70% 
του συνόλου των προβλεπόμενων ωρών διδασκαλίας. 
Φοιτητής που δεν συμπλήρωσε τον προβλεπόμενο αριθ¬ 
μό παρουσιών σε κάποιο μάθημα δεν μπορεί να πάρει 
μέρος στην εξέταση του συγκεκριμένου μαθήματος και 
οφείλει νατό επαναλάβει. 

6. Κατά τη διάρκεια των τριών πρώτων εξαμήνων της 
φοίτησης του στο Π.Μ.Σ. κάθε μεταπτυχιακός φοιτητής 
υποχρεούται να εκπονήσει τουλάχιστον τρεις (3) γραπτές 
εργασίες σε μαθήματα της επιλογής του. Το τελευταίο 
εξάμηνο σπουδών περιλαμβάνει τη συγγραφή και υπο¬ 
στήριξη της μεταπτυχιακής διπλωματικής εργασίας. 

7. Η τελική αξιολόγηση στα μαθήματα γίνεται κατά 
την κρίση του διδάσκοντα είτε με προφορικές ή γραπτές 
εξετάσεις, είτε με κατάθεση και υποστήριξη γραπτών ερ¬ 
γασιών. Οι εξετάσεις και οι παρουσιάσεις των εργασιών 
γίνονται τον Φεβρουάριο και τον Ιούνιο και σε επανα¬ 
ληπτική περίοδο τον Σεπτέμβριο κάθε χρόνου. Η διάρ¬ 
κεια της εξεταστικής περιόδου κάθε εξαμήνου σπουδών 
καθορίζεται από τη Συντονιστική Επιτροπή του Π.Μ.Σ. 

8. Δικαίωμα εγγραφής στο δεύτερο έτος σπουδών του 


Π.Μ.Σ. έχουν όσοι φοιτητές έχουν εξεταστεί επιτυχώς 
στο 60% τουλάχιστον των μαθημάτων του πρώτου έτους 
(4 από τα 6 προβλεπόμενα μαθήματα). Σε περίπτωση 
αποτυχίας ενός φοιτητή σε περισσότερα από δύο μα¬ 
θήματα στη διάρκεια του πρώτου έτους σπουδών, ο 
φοιτητής δύναται να ζητήσει αναστολή σπουδών για 
ένα το πολύ ακαδημαϊκό έτος, προκειμένου να ανταπο- 
κριθεί στις εξεταστικές υποχρεώσεις των μαθημάτων 
που οφείλει. Σε διαφορετική περίπτωση επαναλαμβάνει 
το πρώτο έτος χωρίς οικονομική επιβάρυνση. 

9. Αν ο μεταπτυχιακός/ή φοιτητής/τρια αποτύχει στην 
εξέταση μαθήματος ή μαθημάτων και θεωρείται ότι δεν 
έχει ολοκληρώσει επιτυχώς το πρόγραμμα, εξετάζεται, 
ύστερα από αίτηση του από τριμελή επιτροπή μελών 
Δ.Ε.Π. της Σχολής, τα οποία έχουν το ίδιο ή συναφές γνω¬ 
στικό αντικείμενο με το εξεταζόμενο μάθημα και ορίζο¬ 
νται από τη Συνέλευση του Τμήματος. Από την επιτροπή 
εξαιρείται ο υπεύθυνος της εξέτασης διδάσκων. 

10. Οι μεταπτυχιακοί/ές φοιτητές/τριες εγγράφονται 
και συμμετέχουν στο μεταπτυχιακό πρόγραμμα υπό τους 
προβλεπόμενους όρους και τις προϋποθέσεις. 

11. Μετά από ανακοίνωση της Γραμματείας του Τμή¬ 
ματος στην οποία ορίζεται και η χρονική διάρκεια των 
εγγραφών και τα δικαιολογητικά που απαιτούνται για 
την εγγραφή αρχίζουν οι εγγραφές των εισαγομένων 
μεταπτυχιακών φοιτητών/τριών. 

12. Κάθε υποψήφιος/ια, πριν εγγράφει, πρέπει να λαμ¬ 
βάνει γνώση αυτού του Κανονισμού και να αποδέχεται 
τους κανόνες λειτουργίας του Π.Μ.Σ. Η αποδοχή του Κα¬ 
νονισμού συνιστά βασική προϋπόθεση για την απόκτη¬ 
ση και διατήρηση της ιδιότητας του/της μεταπτυχιακού/ 
ής φοιτητή/τριας. 

Άρθρο 10 

Πρόγραμμα Σπουδών - Έλεγχος Γνώσεων 

Το σύνολο των Πιστωτικών Μονάδων (ΕΈΤ5) που απαι¬ 
τούνται για την απόκτηση του Δ.Μ.Σ. ανέρχονται σε 120 
οι οποίες κατανέμονται ως εξής: για κάθε Υποχρεωτικό 
ή Επιλεγόμενο μάθημα στο οποίο θα εξεταστεί επιτυ- 
χώς λαμβάνει 10 πιστωτικές μονάδες (σύνολο 90), ενώ 
τις υπόλοιπες 30 πιστωτικές μονάδες λαμβάνει για την 
επιτυχή εκπόνηση της μεταπτυχιακής διπλωματικής 
εργασίας. 

Για την απόκτηση του Δ.Μ.Σ. απαιτείται η υποχρεωτική 
παρακολούθηση και επιτυχής εξέταση σε εννέα συνο¬ 
λικά μαθήματα τα οποία κατανέμονται στα τρία πρώτα 
εξάμηνα σπουδών (Α', Β' και Γ). Από αυτά τα έξι (6) ανή¬ 
κουν στα υποχρεωτικά (Υ), ενώ τα υπόλοιπα τρία (3) είναι 
μαθήματα επιλογής (Ε), τα οποία επιλέγει ο φοιτητής 
από κατάλογο μαθημάτων τον οποίο εκπονεί πριν από 
την έναρξη κάθε διδακτικού εξαμήνου η Συντονιστική 
Επιτροπή (Σ.Ε.) του Π.Μ.Σ.. 

Το αναλυτικό πρόγραμμα σπουδών (για Π.Μ.Σ. τριών 
εξαμήνων) διαμορφώνεται ως εξής: 

1 ο εξάμηνο 

ΠΜ/Ε0Τ5 

Ώρες 

Διδ/λίας 

2ο εξάμηνο 

ΠΜ/ 

Ε0Τ5 

Ώρες 

Διδ/λίας 

ΥΜ01 Έννοια και περιεχόμενο της τοπι¬ 
κής ιστορίας - θεωρητικά και μεθοδολο¬ 
γικά ζητήματα 

10 

30 

ΥΜ04 Πληθυσμοί της Ελλάδας: δη¬ 
μογραφία, μετακινήσεις, βιοϊστορία 

10 

30 

ΥΜ02 Βιβλιογραφικά και αρχειακά τεκ¬ 
μήρια για τη μελέτη της τοπικής ιστορίας 

10 

30 

ΥΜ05 Προφορική ιστορία, μνήμη και 
τοπικότητα 

10 

30 

ΥΜ03 

Τοπική ιστορία της Θράκης 

10 

30 

ΕΜ01 Δημόσια ιστορία, τοπική ιστο¬ 
ρία και κοινότητες μνήμης 

10 

30 

ΣΥΝΟΛΟ 

30 

90 

ΕΜ02 Μελετώντας σε ένα τοπικό 
μουσείο: σχεδιασμός της έρευνας και 
πρακτική άσκηση 

10 

30 







ΕΜ06 Σπήλαια και άνθρωπος στην 
Ελλάδα 

10 

30 




ΣΥΝΟΛΟ 

30 

90 

3ο εξάμηνο 

Π Μ/ 

ΕΈΤ5 

Ώρες 

Διδ/λίας 

4ο εξάμηνο 

ΠΜ/ 

Ε0Τ5 

Ώρες 

Διδ/λίας 

ΥΜ06 Μνημειακή τοπογραφία και 
τοπική ιστορία 

10 

30 

Εκπόνηση Διπλωματικής Εργασίας 

30 

90 

ΕΜ03 Τοπικές κοινωνίες, εθνικά κράτη 
και διαβαλκανικές σχέσεις 

10 

30 

ΣΥΝΟΛΟ 

30 

90 

ΕΜ04 Η διδασκαλία της τοπικής ιστο¬ 
ρίας 

10 

30 




ΕΜ05 Εθιμική ζωή και επαγγέλματα 

10 

30 




ΕΜ07 Πόλεις και οικισμοί της Θράκης 

10 

30 




ΕΜ08 Λογοτεχνία και τοπική ιστορία 

10 

30 




ΣΥΝΟΛΟ 

30 

90 





Η έναρξη των μαθημάτων ορίζεται στο 2ο 15ήμερο 
του Οκτωβρίου και η λήξη των μαθημάτων στο 2ο 15ήμε- 
ρο του Δεκεμβρίου (για το χειμερινό εξάμηνο) και αντί¬ 
στοιχα για το εαρινό στο 2ο 15ήμερο του Φεβρουάριου 
και η λήξη των μαθημάτων στο 1 ο 15ήμερο του Μάίου. 

Στην αρχή κάθε εξαμήνου καταρτίζεται το ωρολόγιο 
πρόγραμμα του εξαμήνου. Οι ώρες πραγματοποίησης 
των σεμιναρίων θα είναι απογευματινές, ενώ μαθήματα 
δύνανται να πραγματοποιούνται (εν μέρει ή στο σύνολο 
τους) και τα Σαββατοκύριακα. 

Κάθε μάθημα διδάσκεται από έναν ή περισσότερους 
διδάσκοντες. Σε κάθε μάθημα ορίζεται από την Συνέλευ¬ 
ση ένας/μια διδάσκων/ουσα ως υπεύθυνος/η/συντονι- 
στής/τριατου μαθήματος. 

Η αξιολόγηση των μαθημάτων γίνεται με γραπτή ή 
προφορική εξέταση, εργασία, παρουσίαση, αναφορά 
(ΐ'Θροΐ'ΐ) ή συνδυασμό των παραπάνω. Η ακριβής μορφή 
της αξιολόγησης καθορίζεται από τον/την διδάσκοντα/ 
ουσα ή τους/τις διδάσκοντες/ουσες σε σχέση και με τη 
φύση του κάθε μαθήματος. 

Οι όροι αξιολόγησης σε κάθε μάθημα γνωστοποιούνται 
κατά την έναρξη της διδασκαλίας του μαθήματος από το 
μέλος ΔΕΠ - υπευθύνου/συντονιστή του μαθήματος. 

Για τα μαθήματα στα οποία η αξιολόγηση γίνεται με ασκή¬ 
σεις ή/και τελική γραπτή εξέταση ισχύουν τα παρακάτω: 


1) Τα μαθήματα του χειμερινού εξαμήνου εξετάζονται 
τον Φεβρουάριο. 

(1 η εξεταστική) και τον Σεπτέμβριο (2η εξεταστική). 

2) Τα μαθήματα του εαρινού εξαμήνου εξετάζονται 
τον Ιούνιο (1η εξεταστική) και τον Σεπτέμβριο (2η εξε¬ 
ταστική). 

Για τα μαθήματα στα οποία προβλέπεται κατάθεση 
εργασίας ισχύουν τα εξής: 

Για μάθημα του χειμερινού εξαμήνου: 

1) Το θέμα της εργασίας δίνεται από τον διδάσκοντα 
με το πέρας του εξαμήνου και η παράδοση της εργασίας 
γίνεται από τον φοιτητή έως 31 Μαρτίου (1 η εξεταστική). 

2) Για τη 2η εξεταστική, η παράδοση της εργασίας γί¬ 
νεται έως τις 30 Σεπτεμβρίου. 

Για τα μαθήματα του εαρινού εξαμήνου: 

1) Το θέμα της εργασίας δίνεται από τον διδάσκοντα 
με το πέρας του εξαμήνου και η παράδοση γίνεται από 
τον φοιτητή έως τις 30 Ιουνίου (1 η εξεταστική). 

2) Για τη 2η εξεταστική, η παράδοση της εργασίας γί¬ 
νεται έως τις 30 Σεπτεμβρίου. 

Μετά το πέρας της εξεταστικής οι ασκήσεις, τα γραπτά 
δοκίμια και κάθε άλλο τεκμήριο εξέτασης παραδίδονται 
από τον διδάσκοντα για φύλαξη στη Γραμματεία. 

Τα μαθήματα διδάσκονται δια ζώσης, ωστόσο, με πρω¬ 
τοβουλία του υπεύθυνου διδάσκοντα του κάθε μαθήμα- 

τος, υπάρχει η δυνατότητα εξ'αποστάσεως διδασκαλίας, 
μέσω του πιστοποιημένου τεχνικού δικτύου του Τμή¬ 
ματος ή του Πανεπιστημίου, σε ποσοστό που δεν υπερ¬ 
βαίνει το 35% των συναντήσεων κάθε μαθήματος (τρεις 
από τις δέκα), σύμφωνα με την παρ. 3 του άρθρου 30 
του ν. 4485/2017. Στη εξ αποστάσεως διδασκαλία μη 
φυσική παρουσία δεν αφορά τους φοιτητές /τριες αλλά 
τον διδάσκοντα. 

Η παρακολούθηση των μαθημάτων είναι υποχρεωτική 
και διαπιστώνεται με ευθύνη του διδάσκοντος. Επιτρέπο¬ 
νται μέχρι τρεις (3) απουσίες (δύο δικαιολογημένες και μία 
αδικαιολόγητη) σε κάθε μάθημα. Στην περίπτωση που ο 
αριθμός απουσιών είναι μεγαλύτερος των τριών (3) και οι 
λόγοι απουσίας είναι σοβαροί (εξαιρουμένων των επαγ¬ 
γελματικών υποχρεώσεων), τότε μετά από αίτηση του/ 
της ενδιαφερόμενου/ης μεταπτυχιακού φοιτητή/τριας η 
περίπτωση εξετάζεται από την Συντονιστική Επιτροπή του 
Π.Μ.Σ., η οποία εγκρίνει ή όχι το αίτημα και εισηγείται στη 
Συνέλευση του Τμήματος για την τελική έγκριση. 

Σε περίπτωση που ο αριθμός των παρουσιών αυτών 
δεν επιτευχθεί, ο/η φοιτητής/τρια θεωρείται αποτυχών 
στο μάθημα αυτό. 

Ο έλεγχος στα επιμέρους μαθήματα γίνεται με γραπτές 
ή προφορικές εξετάσεις, εκπόνηση εργασιών ή συνδυ¬ 
ασμό των ανωτέρω. 

Η βαθμολογική κλίμακα για την αξιολόγηση της επί¬ 
δοσης των μεταπτυχιακών φοιτητών/τριών ορίζεται από 
το μηδέν (0) ως το δέκα (10): 

Άριστα από οκτώ και πενήντα (8,50) μέχρι δέκα (10). 

Λίαν καλώς από έξι και πενήντα (6,50) ως και οκτώ και 
σαράντα εννέα. 

(8,49), Καλώς από πέντε (5) ως και έξι και σαράντα 
εννέα (6,49). 

Τα αποτελέσματα της αξιολόγησης των μαθημάτων 
κοινοποιούνται με ευθύνη του/της υπεύθυνου/ης συντο- 
νιστή/τριαςτου μαθήματος στους/στις μεταπτυχιακούς 
φοιτητές/τριες δεκαπέντε (15) ημέρες μετά την ημερο¬ 
μηνία εξέτασης ή στην περίπτωση που η αξιολόγηση 
γίνεται βάσει εργασιών, είκοσι (20) ημέρες μετά την ημε¬ 
ρομηνία παράδοσης των εργασιών. 

Δεν επιτρέπεται η επαναληπτική εξέταση προκειμένου 
ο φοιτητής να βελτιώσει τη βαθμολογία του. 

Ο βαθμός του Δ.Μ.Σ. καθορίζεται από τους βαθμούς 
των μαθημάτων του Προγράμματος και τον βαθμό της 
μεταπτυχιακής εργασίας με τρόπο που καθορίζεται στον 
οικείο Κανονισμό Λειτουργίας του Π.Μ.Σ. 

Ο βαθμός του Δ.Μ.Σ. με ευθύνη της Γραμματείας κα- 
ταχωρείται στον ατομικό φάκελο του/της φοιτητή/τριας. 

Άρθρο 11 

Εκπόνηση Διπλωματικής εργασίας 

Ο/Η μεταπτυχιακός φοιτητής/τρια υποχρεούται ατο¬ 
μικά να εκπονήσει και με επιτυχία να υποστηρίξει δη¬ 
μόσια τη μεταπτυχιακή διπλωματική του εργασία το Δ' 
εξάμηνο σπουδών. 

Το θέμα της πρέπει να εντάσσεται στο αντικείμενο του 
Π.Μ.Σ. και να αξιοποιεί τις γνώσεις που αποκτήθηκαν στα 
μαθήματα του Π.Μ.Σ. και σε συγκεκριμένες εφαρμογές. 

Σχετικά με την ανάληψη, εκπόνηση και υποστήριξη 
της Διπλωματικής εργασίας ορίζονται τα εξής: 


1. Αίτηση - Υποβολή θέματος 

Ο/Η μεταπτυχιακός/ή φοιτητής/τρια έχει δικαίωμα 
υποβολής θέματος Δ.Ε. εφόσον έχει ολοκληρώσει με 
επιτυχία όλα τα μαθήματα (κορμού και κατεύθυνσης) 
των τριών πρώτων εξαμήνων. 

Μέχρι το τέλος του μήνα Φεβρουάριου του Γ' εξα¬ 
μήνου υποβάλλει αίτηση, στην οποία αναγράφεται ο 
προτεινόμενος τίτλος της διπλωματικής εργασίας, ο/η 
προτεινόμενος/η επιβλέπων/ουσα και επισυνάπτεται 
περίληψη της προτεινόμενης εργασίας στη Γραμματεία 
του Π.Μ.Σ. 

Οι μεταπτυχιακοί/κές φοιτητές/τριες οι οποίοι/ες δεν 
καταθέτουν την αίτηση εντός των χρονικών ορίων που 
ορίζονται από τον Εσωτερικό Κανονισμό, μεταθέτουν, 
με δική τους ευθύνη, κατά ένα τουλάχιστον εξάμηνο την 
έναρξη εκπόνησης της Δ.Ε. 

2. Επίβλεψη Διπλωματικής Εργασίας 

Η Συντονιστική Επιτροπή ύστερα από αίτηση του/της 
υποψηφίου/ιας, ορίζει τον/την επιβλέποντα/ουσα αυτής 
και συγκροτεί την Τριμελή εξεταστική επιτροπή για την 
έγκριση της εργασίας, ένα από τα μέλη της οποίας είναι 
και ο/η επιβλέπων/ουσα. Ο Επιβλέπων πρέπει οπωσδή¬ 
ποτε να διδάσκει στο Π.Μ.Σ, ενώ τα μέλη τηςΤριμελούς 
Επιτροπής μπορούν να είναι Καθηγητές και Λέκτορες 
του Δ.Π.Θ. ή άλλων ΑΕΙ που δεν διδάσκουν στο Π.Μ.Σ.. 

Κάθε διδάσκων μπορεί να παρακολουθεί την εκπόνη¬ 
ση το πολύ τριών μεταπτυχιακών διπλωματικών εργασι¬ 
ών κατ’ έτος. Τα θέματα των εργασιών αυτών ορίζονται 
σε συνεργασία με τους ενδιαφερομένους φοιτητές, οι 
οποίοι υποχρεούνται να συμπληρώσουν και να καταθέ¬ 
σουν σχετικό έντυπο υπογεγραμμένο και από τον επιβλέ- 
ποντα, και ανακοινώνονται στην ιστοσελίδα τουΤμήμα- 
τος εφόσον εγκριθούν. Η τελική έγκριση των θεμάτων 
γίνεται με απόφαση της Συνέλευσης του Τμήματος. 

Η ΜΔΕ μπορεί να είναι θεωρητική, εφαρμοσμένη ή 
πειραματική και να περιέχει αναγνωρίσιμα στοιχεία πρω¬ 
τοτυπίας και συμβολή στην επιστημονική γνώση. 

Το κείμενο πρέπει να πληροί τις προδιαγραφές και τη 
δομή μιας επιστημονικής εργασίας δηλαδή να περιλαμβά¬ 
νει περιγραφή του θέματος της εργασίας, περιγραφή των 
πορισμάτων - αποτελεσμάτων της εργασίας, τη μεθοδο¬ 
λογία, παραδοχές, βιβλιογραφία και άλλα τυχόν αναγκαία 
υποστηρικτικά ή επεξηγηματικά στοιχεία (αναγκαία σχή¬ 
ματα, διαγράμματα, φωτογραφίες εικόνες κ.τλ.). 

Συντάσσεται στην ελληνική γλώσσα και συνοδεύε¬ 
ται από μια σύντομη περίληψη 300 λέξεων περίπου σε 
γλώσσας της Ευρωπαϊκής Ένωσης (π.χ. στην αγγλική ή 
γαλλική ή γερμανική γλώσσα). Μετά από συνεννόηση 
με τον επιβλέποντα η συγγραφή της μπορεί να γίνει σε 
άλλη γλώσσα και να περιλαμβάνει εκτεταμένη περίληψη 
στην ελληνική. 

Η έκταση της εργασίας μπορεί να είναι από 12.000 - 
15.000 λέξεις χωρίς τη βιβλιογραφία. Η γραμματοσειρά 
που θα χρησιμοποιηθεί για το κείμενο θα είναι Τίιηθ5 
Νονν Βοιτίδη 12, ενώ για τους τίτλους των κεφαλαίων 
Τϊπίθ 5 Νονν Κοιγιβπ 14 και όοΙά. Οι τίτλοι επιμέρους ενο¬ 
τήτων εντός των κεφαλαίων θα γράφονται σεΤίιτίθΞ Νονν 
Βοιη3η 12 και 6οΙά. Για τις βιβλιογραφικέ παραπομπές 
και την παράθεση της βιβλιογραφίας μπορούν αν χρη- 

σιμοποιηθούντόσο το σύστημα Ηθΐ-νθίτΙ/ΑΡΑόσο και το 
σύστημα ΟχίοιχΙ, μετά από συνεννόηση του/της φοιτη- 
τή/τριας με τον επιβλέποντα. 

3. Παρουσίαση και ολοκλήρωσης της Διπλωματικής 
Εργασίας 

Για να εγκριθεί η εργασία ο/η φοιτητής/τρια οφείλει 
να την υποστηρίξει ενώπιον της εξεταστικής επιτρο¬ 
πής. Κάθε φοιτητής του Π.Μ.Σ. μπορεί να υποστηρίξει 
τη μεταπτυχιακή διπλωματική εργασία του εφόσον έχει 
ολοκληρώσει τον κύκλο των δύο χρόνων των σπουδών 
του. Η υποστήριξη της διπλωματικής εργασίας γίνεται σε 
δημόσια συνεδρίαση που ορίζεται από τον επιβλέποντα 
Καθηγητή. 

Τα μέλη τηςΤριμελούς Εξεταστικής Επιτροπής πρέπει 
να έχουν την ίδια ή συναφή επιστημονική ειδικότητα 
με το γνωστικό αντικείμενο του Π.Μ.Σ. Έτσι μετά την 
εκπόνηση της Δ.Ε. ο/η μεταπτυχιακός/ή φοιτητής/τρια 
υποβάλλει στον επιβλέποντα και στα άλλα δύο μέλη της 
Τριμελούς Εξεταστικής Επιτροπής αντίγραφα της τελικής 
Διπλωματικής Εργασίας. Εφόσον υπάρχει θετική κρίση 
από την Τριμελή Εξεταστική Επιτροπή, ορίζεται η ημε¬ 
ρομηνία της προφορικής εξέτασης - παρουσίασης στο 
χρονικό διάστημα της ανωτέρω παρ.. Η έκταση και το 
βάθος της προφορικής εξέτασης κατά την υποστήριξη 
είναι ανάλογα της μορφής παρουσίασης της εργασίας. 

Η παρουσίαση της Μεταπτυχιακής Διπλωματικής Ερ¬ 
γασίας υποστηρίζεται ενώπιον τηςΤριμελούς Εξεταστι¬ 
κής Επιτροπής σε ημερομηνία και τόπο που ορίζεται από 
τη Συνέλευση του Τμήματος. 

Η αξιολόγηση της Διπλωματικής Εργασίας βασίζεται 
σε ένα σύνολο κανόνων ποιότητας που θεσπίζει κάθε 
Π.Μ.Σ. και περιλαμβάνουν την τυχόν πρωτότυπη ή καινο- 
τόμο συνεισφορά της, την τυχόν ύπαρξη δημοσιεύσεων 
σε έγκυρα διεθνή περιοδικά ή συνέδρια καθώς και τον 
χαρακτήρα της εργασίας: Θεωρητικός, Εργαστηριακός, 
Υπολογιστικός ή βιβλιογραφικός. 

Κατά την παρουσίαση - υποστήριξη της ΜΔΕ, η Εξετα¬ 
στική Επιτροπή συντάσσει και υπογράφει Πρακτικό Δη¬ 
μόσιας Παρουσίασης της ΜΔΕ στο οποίο αναγράφονται 
τυχόν παρατηρήσεις ή σχόλια καθώς και ο τελικός βαθμός. 

Κατόπιν της έγκρισης της από την Επιτροπή, αναρτάται 
υποχρεωτικά στον διαδικτυακό τόπο της οικείας Σχολής. 

Στην περίπτωση αρνητικής κρίσης υπάρχει η δυνα¬ 
τότητα επανυποβολής της μετά από δύο μήνες, αφού 
βελτιώσει την εργασία ο/η μεταπτυχιακός/ή φοιτητής/ 
τρία σύμφωνα με τις παρατηρήσεις της Ε.Ε. 

Σε περίπτωση αρνητικής κρίσης μετά τη 2η υποβολή, 
ο/η μεταπτυχιακός/ή φοιτητής/τρια έχει το δικαίωμα, το 
επόμενο ακαδημαϊκό έτος, να αλλάξει το θέμα και τον/ 
την επιβλέποντα/ου σα. Στην περίπτωση και δεύτερης 
αποτυχίας ο/η μεταπτυχιακός/ή φοιτητής/τρια αποκλεί¬ 
εται από τη χορήγηση του Διπλώματος Μεταπτυχιακών 
Σπουδών και του χορηγείται απλή βεβαίωση παρακο¬ 
λούθησης των μαθημάτων του Π.Μ.Σ. 

Πλήρες αντίγραφο της Διπλωματικής Εργασίας (μαζί 
με τυχόν διορθώσεις ή συμπληρώσεις) υποβάλλεται, 
μετά την αποδοχή της, στη βιβλιοθήκη του Δ.Π.Θ. και 
σε ηλεκτρονική μορφή πιθανόν στο ηλεκτρονικό αρχείο 
που διατηρείται στο Τμήμα. Οι Διπλωματικές εργασίες 


αποτελούν ιδιοκτησία του Π.Μ.Σ., το οποίο διατηρεί το 
δικαίωμα της χρήσης και αναπαραγωγής τους για διδα¬ 
κτικούς και ερευνητικούς σκοπούς. 

Σε εξαιρετικές περιπτώσεις απώλειας, αντικειμενικής 
αδυναμίας άσκησης καθηκόντων επίβλεψης ή σπου¬ 
δαίου λόγου, είναι δυνατή η αντικατάσταση του/της 
επιβλέποντα/ου σας ή μέλους της Τριμελούς Εξεταστι¬ 
κής Επιτροπής μετά από απόφαση της Συνέλευσης του 
οικείου Τμήματος. 

Αν μετά από τη συμπλήρωση οκτώ (8) συνολικά εξα¬ 
μήνων ο μεταπτυχιακός φοιτητής δεν έχει καταθέσει και 
υποστηρίξει τη μεταπτυχιακή διπλωματική εργασία του, 
αυτός διαγράφεται αυτομάτως από το Π.Μ.Σ. Ωστόσο, σε 
έκτακτες περιπτώσεις η Συνέλευση του Τμήματος Ιστορίας 
και Εθνολογίας μπορεί, ύστερα από αιτιολογημένη εισή¬ 
γηση της ΣΕ του Π.Μ.Σ., να εγκρίνει αίτηση αναστολής της 
φοίτησης μεταπτυχιακού φοιτητή. Η αναστολή όμως δεν 
μπορεί να ξεπεράσει το ένα πλήρες η μερολογιακό έτος. 

Άρθρο 12 

Πρακτική Άσκηση 

Στο Π.Μ.Σ. «Σπουδές στην Τοπική Ιστορία - Διεπι¬ 
στημονικές προσεγγίσεις» δεν προβλέπεται Πρακτική 
Άσκηση. 

Άρθρο 13 

Δικαιώματα και παροχές 

Οι μεταπτυχιακοί/κές φοιτητές/τριες έχουν όλα τα 
δικαιώματα, τις παροχές και τις διευκολύνσεις που προ- 
βλέπονται και για τους/τις φοιτητές/τριες του πρώτου 
κύκλου σπουδών πλην του δικαιώματος παροχής δω¬ 
ρεάν διδακτικών συγγραμμάτων. 

Το Τμήμα οφείλει να εξασφαλίζει στους μεταπτυχια- 
κούς/κές φοιτητές/τριες με αναπηρία ή/και ειδικές εκ¬ 
παιδευτικές ανάγκες προσβασιμότητα στα προτεινόμενα 
συγγράμματα και την διδασκαλία ή άλλες διευκολύνσεις. 

Οι διευκολύνσεις αυτές θα πρέπει να οριστούν από τα 
Τμήματα αναλυτικά (π.χ. τρόπος εξέτασης, πρόσβαση 
στους χώρους διδασκαλίας, στα εργαστήρια κ.λπ.). 

Άρθρο 14 

Υποχρεώσεις μεταπτυχιακών φοιτητών/τριών 

Οι μεταπτυχιακοί φοιτητές/τριες έχουν τις κάτωθι υπο¬ 
χρεώσεις: 

- Να παρακολουθούν ανελλιπώς τα μαθήματα του 
ισχύοντος προγράμματος σπουδών και να υπογράφουν 
τα βιβλία παρουσίας. 

- Να υποβάλλουν τις απαιτούμενες εργασίες μέσα στις 
καθορισμένες προθεσμίες. 

- Να προσέρχονται στις προβλεπόμενες εξετάσεις. 

- Να υποβάλλουν στη Γραμματεία, πριν την αξιολόγηση 
της διπλωματικής τους εργασίας, υπεύθυνη δήλωση ότι η 
διπλωματική εργασία αυτή δεν αποτελεί προϊόν λογοκλο- 
πής ούτε στο σύνολο ούτε σε επιμέρουςτμήματα αυτής. 

- Να καταβάλλουν τα τέλη φοίτησης, όπως ορίζεται 
στον παρόντα κανονισμό. 

- Να σέβονται και να τηρούν τον Κανονισμό Μετα¬ 
πτυχιακών Σπουδών, τις αποφάσεις των οργάνων του 
Π.Μ.Σ., του Τμήματος.... και του Δ.Π.Ο., καθώς και την 
ακαδημαϊκή δεοντολογία. 

Άρθρο 15 
Τέλη φοίτησης 

Οι μεταπτυχιακοί/κές φοιτητές/τριες υποχρεούνται 
στην καταβολή τελών φοίτησης. 

Το ύψος των προβλεπόμενων τελών φοίτησης για το 
σύνολο του προγράμματος καθορίζεται στο ποσό των 
1700 ευρώ. 

Παρέχεται η δυνατότητα τμηματικής καταβολής τους 
και συγκεκριμένα η πρώτη δόση κατά την εγγραφή του 
φοιτητή και η δεύτερη πριν την λήξη των μαθημάτων 
του 1ου εξαμήνου σε ημερομηνίες που ορίζονται από 
τη Γραμματεία. 

Η καταβολή των διδάκτρων γίνεται στον Ειδικό Λογα¬ 
ριασμό Κονδυλίων Έρευνας (Ε.Λ.Κ.Ε.) του Δ.Π.Θ. ο οποίος 
είναι αρμόδιος για τη διαχείρισή τους. 

Απαλλάσσονται από τα τέλη φοίτησης, όπου αυτά προ- 
βλέπονται, οι φοιτητές/τριες Π.Μ.Σ. των οποίων το εισό¬ 
δημα (ατομικό ή οικογενειακό) δεν υπερβαίνει το μεν 
ατομικό το εκατό τοις εκατό (100%), το δε οικογενειακό 
το εβδομήντα τοις εκατό (70%) του εθνικού διάμεσου 
διαθέσιμου ισοδύναμου εισοδήματος, σύμφωνα με τα 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής. Η απαλλαγή αυτή παρέχε¬ 
ται για την συμμετοχή σε ένα μόνο Π.Μ.Σ. 

Σε κάθε περίπτωση, οι απαλλασσόμενοι/ες φοιτητές/ 
τριες δεν θα πρέπει να ξεπερνούν το ποσοστό του τρι¬ 
άντα τοις εκατό (30%) του συνολικού αριθμού των φοι- 
τητών/τριών που εισάγονται στο Π.Μ.Σ. 

Αν οι δικαιούχοι υπερβαίνουν το ανωτέρω ποσοστό, 
επιλέγονται με σειρά κατάταξης ξεκινώντας από αυτούς/ 
ές που έχουν το μικρότερο εισόδημα. 

Για την εφαρμογή της παρούσας παρ. λαμβάνονται 
υπόψη από την Επιτροπή που συγκροτείται δυνάμει της 
περίπτωσης δ' της παρ. 3 του άρθρου 31, τα εισοδήματα 
του τελευταίου φορολογικού έτους, για το οποίο κατά 
το χρόνο της επιλογής στο Π.Μ.Σ. έχει ολοκληρωθεί η 
εκκαθάριση φόρου, σύμφωνα με όσα ορίζονται στον 
Κώδικα Φορολογίας Εισοδήματος. 

Η αίτηση απαλλαγής τελών φοίτησης υποβάλλεται από 
τον/την ενδιαφερόμενο/η στο Τμήμα ύστερα από την ολο¬ 
κλήρωση της διαδικασίας επιλογής των φοιτητών/τριών 
στο Π.Μ.Σ. Η οικονομική κατάσταση υποψηφίου/ας σε 
καμία περίπτωση δεν αποτελεί λόγο μη επιλογής σε Π.Μ.Σ.. 

Όσοι λαμβάνουν υποτροφία από άλλη πηγή, δεν δι¬ 
καιούνται απαλλαγή. 

Η παράβαση από τα αρμόδια για την επιλογή των φοι- 
τητών/τριών όργανα των διατάξεων των παρ.1 έως 3 του 
άρθρου 35 του ν. 4485/2017 και των σχετικών προβλέ¬ 
ψεων του Κανονισμού Μεταπτυχιακών Σπουδών συνιστά 
βαρύτατο πειθαρχικό παράπτωμα, που επισύρει την πει¬ 
θαρχική ποινή της προσωρινής ή οριστικής απόλυσης, 
σύμφωνα μετά όσα ορίζονται στο π.δ. 160/2008 (Α' 220). 

Άρθρο 16 
Υποτροφίες 

Χορηγούνται υποτροφίες σε μεταπτυχιακούς/κές 
φοιτητές/τριες, σύμφωνα με απόφαση της Συνέλευσης 
του Τμήματος. Συγκεκριμένα, στον πρώτο, στην τελική 
κατάταξη, νεοεισερχόμενο φοιτητή εκάστου κύκλου 


σπουδών χορηγείται υποτροφία το ύψος της οποίας, τα 
δικαιολογητικά και η διαδικασία χορήγησης καθώς και 
οι υποχρεώσεις και τα δικαιώματα του υποτρόφου απο- 
φασίζονται από τη Συνέλευση του Τμήματος, σύμφωνα 
με τον εγκεκριμένο προϋπολογισμό. 

Άρθρο 17 

Δίπλωμα Μεταπτυχιακών Σπουδών (Δ.Μ.Σ.) 

Ο τίτλος του Δ.Μ.Σ. είναι δημόσιο έγγραφο. Ο τύπος 
του ορίζεται με απόφαση της Συγκλήτου και υπογράφε¬ 
ται από τον/την Πρύτανη/ι, τον/την Πρόεδρο του Τμή¬ 
ματος και τον/την Γραμματέα του Τμήματος ή τους/τις 
νόμιμους/εςαναπληρωτέςτους. Στον/στην απόφοιτο/η 
του Π.Μ.Σ. μπορεί να χορηγείται, πριν από την απονομή, 
βεβαίωση ότι έχει περατώσει επιτυχώςτην παρακολού¬ 
θηση του Προγράμματος. 

Στο Δίπλωμα Μεταπτυχιακών Σπουδών επισυνάπτεται 
Παράρτημα Διπλώματος σε σχέση με το οποίο ισχύουν οι 
ρυθμίσειςτου άρθρου 15 του ν. 3374/2005 και της υπουρ¬ 
γικής απόφασης Φ5/89656/ΒΕ/13-8-2007 (ΒΊ 466) και το 
οποίο αποτελεί ένα επεξηγηματικό έγγραφο που παρέχει 
πληροφορίες σχετικά με την φύση, το επίπεδο, το γενικότε¬ 
ρο πλαίσιο εκπαίδευσης, το περιεχόμενο και το καθεστώς 
των σπουδών, οι οποίες ολοκληρώθηκαν με επιτυχία και 
δεν υποκαθιστά τον επίσημο τίτλο σπουδών ή την αναλυ¬ 
τική βαθμολογία μαθημάτων που χορηγούντο Ιδρύματα. 

Άρθρο 18 

Διδακτικό Προσωπικό 

Τη διδασκαλία των μαθημάτων στα Π.Μ.Σ. αναλαμ¬ 
βάνουν: 

α) Μέλη Δ.Ε.Π.του οικείου Τμήματος. 

β) Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του 
οικείου Τμήματος, κάτοχοι διδακτορικού διπλώματος. 

γ) Διδάσκοντες σύμφωνα με το π.δ. 407/1980 του οι¬ 
κείου Τμήματος. 

Σύμφωνα με τη διάταξη της παρ. 1 του άρθρου 36 του 
ν. 4485/2017: «Οι διδάσκοντες σε Π.Μ.Σ. προέρχονται 
κατά εξήντα τοις εκατό (60%) τουλάχιστον από μέλη 
Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., ή αφυπηρετήσαντα 
μέλη Δ.Ε.Π. του οικείου Τμήματος ή διδάσκοντες σύμ¬ 
φωνα με το π.δ. 407/1980 (Α' 112) ή το άρθρο 19 του 
ν. 1404/1983 (Α' 173) ή την παρ. 7 του άρθρου 29 του 
ν. 4009/2011. Σε περίπτωση διατμηματικου Π.Μ.Σ., του¬ 
λάχιστον το ογδόντα τοις εκατό (80%) των διδασκόντων 
προέρχεται από μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., 
ή διδάσκοντες σύμφωνα με το π.δ. 407/1980 (Α' 112) ή το 
άρθρο 19 του ν. 1404/1983 (Α' 173) ή την παρ. 7 του άρ¬ 
θρου 29 του ν. 4009/2011, ή αφυπηρετήσαντα μέλη Δ.Ε.Π. 
των συνεργαζόμενωνΤμημάτων.Τα μέλη Ε.Ε.Π., Ε.ΔΙ.Π. και 
Ε.Τ.Ε.Π. πρέπει να είναι κάτοχοι διδακτορικού διπλώματος, 
εκτός αν το γνωστικό τους αντικείμενο είναι εξαιρετικής 
και αδιαμφισβήτητης ιδιαιτερότητας για το οποίο δεν είναι 
δυνατή ή συνήθης η εκπόνηση διδακτορικής διατριβής». 

Στις παρ. 3 και 4 του άρθρου 36 του ν. 4485/2017 κα¬ 
θορίζονται οι προϋποθέσεις αμοιβής των μελών ΔΕΠ. 
Συγκεκριμένα αναφέρονται τα εξής: 

«3. Προϋπόθεση για την αμοιβή μέλους Δ.Ε.Π. για τη 
συμμετοχή του σε Π.Μ.Σ., με τη μορφή μαθήματος, σε- 

μιναρίου ή εργαστηρίου, αποτελεί η διδασκαλία χωρίς 
αμοιβή, επιπλέον των νομίμων υποχρεώσεων του, ενός 
μαθήματος, σεμιναρίου ή εργαστηρίου, αντίστοιχα, σε 
τουλάχιστον ένα Π.Μ.Σ. του Τμήματος του ή άλλου Τμή¬ 
ματος του ίδιου ή άλλου Α.Ε.Ι., εφόσον στο Τμήμα του 
δεν λειτουργεί Π.Μ.Σ. Η αμειβόμενη και η χωρίς αμοιβή 
διδασκαλία είναι ίσης διάρκειας και παρέχονται μέσα 
στο ίδιο ή άλλο ακαδημαϊκό εξάμηνο, σε κάθε, όμως, 
περίπτωση μέσα στο ίδιο ακαδημαϊκό έτος. Οι παρα¬ 
πάνω προϋποθέσεις δεν ισχύουν για όσα μέλη Δ.Ε.Π. 
έχουν νόμιμες υποχρεώσεις δέκα (10) τουλάχιστον ωρών 
εβδομαδιαίας διδακτικής απασχόλησης. 

4. Η αμοιβή των μελών Δ.Ε.Π. για την με οποιονδήποτε 
τρόπο συμμετοχή τους σε ένα ή περισσότερα Π.Μ.Σ. δεν 
υπερβαίνει ανά μήνα το τριάντα τοις εκατό (30%) των μη¬ 
νιαίων τακτικών αποδοχών τους, όπως αυτές έχουν κα¬ 
θοριστεί στην παρ. 10 του άρθρου 153 του ν. 4472/2017. 

Η συμμετοχή σε Π.Μ.Σ. σε καμία περίπτωση δεν συνι- 
στά επιχειρηματική δραστηριότητα ή άσκηση ελευθέρι¬ 
ου επαγγέλματος κατά την έννοια της περίπτωσης θ’ της 
παρ. 2 του άρθρου 23 του ν. 4009/2011 και του άρθρου 99 
του ν. 4310/2014 (Α'258)». 

δ) Ομότιμοι Καθηγητές και Αφυπηρετήσαντα μέλη ΔΕΠ 
του οικείου Τμήματος, σύμφωνα με τη διάταξη της παρ. 
6 του άρθρου 36 του ν. 4485/2017, η οποία ορίζει: «Ομό¬ 
τιμοι καθηγητές και αφυπηρετήσαντα μέλη Δ.Ε.Π. των 23 
Α.Ε.Ι, διδάσκουν στα Π.Μ.Σ., σύμφωνα με όσα ορίζονται 
στην παρ. 8 του άρθρου 16 του ν. 4009/2011 και στον 
Κανονισμό Μεταπτυχιακών Σπουδών και υπάγονται στις 
διατάξεις των παραγράφων 3 και 4» και τη διάταξη της 
παρ. 1 κ) του άρθρου 45 του ν. 4485/2017, η οποία ανα¬ 
φέρει ότι ο Κανονισμός Μεταπτυχιακών Σπουδών κάθε 
Π.Μ.Σ. ορίζει μεταξύ άλλων τους ειδικότερους όρους και 
τις προϋποθέσεις συμμετοχής αφυπηρετησαντων μελών 
Δ.Ε.Π. σε Π.Μ.Σ., σύμφωνα με την παρ. 6 του άρθρου 36. 

Σύμφωνα με τη διάταξη του άρθρου 16 παρ. 8 του 
ν. 4009/2011 «Οι συνταξιούχοι καθηγητές που απασχο¬ 
λούνται στα προγράμματα του προηγούμενου εδαφίου 
αμείβονται μόνο από ίδιους πόρους του ιδρύματος». 

Με αιτιολογημένη απόφασή της η Συνέλευση του 
Τμήματος, σε περίπτωση που δεν επαρκεί το διδακτικό 
προσωπικό των κατηγοριών που αναφέρονται παραπά¬ 
νω, μπορεί να αποφασίσει: 

- την ανάθεση διδακτικού έργου σε μέλη ΔΕΠ άλλων 
Τμημάτων του ίδιου Α.Ε.Ι. ή 

- την πρόσκληση μελών ΔΕΠ άλλων Α.Ε.Ι. ή ερευ¬ 
νητών από ερευνητικά κέντρα του άρθρου 13Α του 
ν. 4310/2014 (Α' 258), συμπεριλαμβανομένων των ερευ¬ 
νητικών κέντρωντης Ακαδημίας Αθηνών καιτου Ιδρύμα¬ 
τος Ιατροβιολογικών Ερευνών της Ακαδημίας Αθηνών ή 

- νέες προσλήψεις/συμβάσεις σύμφωνα με τις διατά¬ 
ξεις του άρθρου 36 του ν. 4485/2017. 

Επιπλέον η Συνέλευση τουΤμήματος με απόφαση της, 
έχοντας υπόψη την εισήγηση του Διευθυντή του Π.Μ.Σ., 
μπορεί να καλέσει, ως επισκέπτες, καταξιωμένους/ες επι¬ 
στήμονες που έχουν θέση ή προσόντα καθηγητή/τριας 
ή ερευνητή/τριας σε ερευνητικό κέντρο, καλλιτέχνες ή 
επιστήμονες αναγνωρισμένου κύρους με εξειδικευμένες 
γνώσεις ή σχετική εμπειρία στο γνωστικό αντικείμενο 


του Π.Μ.Σ. από την ημεδαπή ή την αλλοδαπή, σύμφω¬ 
να με τα οριζόμενα στην παρ. 5 του άρθρου 36 του 
ν. 4485/2017. 

Φροντιστηριακές ασκήσεις στο πλαίσιο μαθημάτων 
του Π.Μ.Σ. μπορούν να ανατίθενται, εκτός των ανωτέρω, 
και σε μέλη του διδακτικού προσωπικού καθώς και σε 
υποψήφιους/ες διδάκτορες των οικείων προς το Πρό¬ 
γραμμα Τμημάτων του Δημοκρίτειου Πανεπιστημίου 
Θράκης ή άλλων συναφώνΤμημάτωντου Δημοκρίτειου 
Πανεπιστημίου Θράκης ή άλλου Α.Ε.Ι. 

Η Συνέλευση του ή/και η Διεύθυνση του Π.Μ.Σ. δεν 
είναι υποχρεωμένες να αναθέτουν διδασκαλία σε όλα τα 
μέλη Δ.Ε.Π. τουΤμήματος, ούτε τα μέλη Δ.Ε.Π. είναι υπο¬ 
χρεωμένα να παρέχουν τις υπηρεσίες τους στα Π.Μ.Σ, αν 
καλύπτουν τις υπό του νόμου προβλεπόμενες υποχρεώ¬ 
σεις τους στα προπτυχιακά προγράμματα του Ιδρύματος. 

Σε κάθε περίπτωση η ανάθεση διδασκαλίας των μα¬ 
θημάτων, σεμιναρίων και ασκήσεων του Π.Μ.Σ. αποφα- 
σίζεται από τη Συνέλευση του Τμήματος, ύστερα από 
εισήγηση τηςΣ.Ε. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασηςτου μαθήματος, η επίβλεψη της διπλωματικής 
εργασίας, η επικοινωνία μετους/τις μεταπτυχιακούς/κές 
φοιτητές/τριες. 

Για τα μέλη ΔΕΠ τουΤμήματος Ιστορίας και Εθνολογίας, 
καθώς και για όλες τις άλλες κατηγορίες διδασκόντων 
του Τμήματος δεν προβλέπονται αμοιβές για την απα¬ 
σχόληση τους στο Π.Μ.Σ. «Σπουδές στην Τοπική Ιστορίας 
-Διεπιστημονικές προσεγγίσεις». 

Άρθρο 19 

Διοικητική Υποστήριξη 

1. Διεύθυνση Προγραμμάτων Μεταπτυχιακών Σπου¬ 
δών - Υποχρεώσεις Διευθυντή/ιας. 

α) Δημιουργείται θέση Διευθυντή/ιας για το Π.Μ.Σ. 
«Σπουδές στηνΤοπική Ιστορίας- Διεπιστημονικές Προ¬ 
σεγγίσεις» στο Τμήμα Ιστορίας και Εθνολογίας του Δη- 
μοκρίτειου Πανεπιστημίου Θράκης το οποίο έχει την 
ευθύνη οργάνωσης και λειτουργίας του. 

β) Ο/Η Διευθυντής/ιατου Π.Μ.Σ. «ΣπουδέςστηνΤοπι¬ 
κή Ιστορίας - Διεπιστημονικές Προσεγγίσεις» είναι μέλος 
της Σ.Ε. και ορίζεται μαζί με τον Αναπληρωτή του/της, με 
απόφαση της Συνέλευσης του Τμήματος για διετή θητεία. 

γ) Ο/Η Διευθυντής/ια προεδρεύει της Σ.Ε., είναι μέλος 
Δ.Ε.Π. πρώτης βαθμίδας ή της βαθμίδαςτου αναπληρω¬ 
τή, είναι του ιδίου ή συναφούς γνωστικού αντικειμένου 
με το γνωστικό αντικείμενο του Π.Μ.Σ. 

δ) Τα καθήκοντα του/της ορίζονται στο νόμο και στον 
Κανονισμό Μεταπτυχιακών Σπουδών. Ο/Η Διευθυντής/ 
ια του Π.Μ.Σ. εισηγείται στα αρμόδια όργανα του Ιδρύ¬ 
ματος για κάθε θέμα που αφορά στην αποτελεσματική 
λειτουργία του προγράμματος. Ο/Η Διευθυντής/ια δεν 
μπορεί να έχει περισσότερες από δύο (2) συνεχόμενες 
θητείες και δεν δικαιούται επιπλέον αμοιβή για το διοι¬ 
κητικό του/της έργο ως Διευθυντής. 

ε) Ο/Η Διευθυντής/ιατου Π.Μ.Σ. επιπλέον είναι αρμό- 
διος/α μετά τη λήξη της θητείας της Σ.Ε. για τη σύνταξη 

του απολογισμού του Προγράμματος του ερευνητικού 
και εκπαιδευτικού έργου του Π.Μ.Σ., καθώς και των λοι¬ 
πών δραστηριοτήτων του, με στόχο την αναβάθμιση 
των σπουδών, την καλύτερη αξιοποίηση του ανθρώπι¬ 
νου δυναμικού, τη βελτιστοποίηση των υφιστάμενων 
υποδομών και την κοινωνικά επωφελή χρήση των δια¬ 
θέσιμων πόρων του Π.Μ.Σ. Ο απολογισμός κατατίθεται 
στο Τμήμα Ιστορίας και Εθνολογίας, στο οποίο ανήκει το 
Π.Μ.Σ. «Σπουδές στηνΤοπική Ιστορίας - Διεπιστημονικές 
Προσεγγίσεις». 

Για την κατάρτιση και υλοποίηση του απολογισμού ο/η 
Διευθυντής/ια επικουρείται από τον Ειδικό Λογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης. 

Για το Π.Μ.Σ. κατά την ίδρυση του στην εισήγηση της 
Συνέλευσης του Τμήματος σύμφωνα με τη διάταξη της 
παρ. 2θ του άρθρου 32 του ν. 4485/2017 θα συμπερι- 
λαμβάνεται ο αναλυτικός προϋπολογισμός, συμπεριλαμ¬ 
βανομένου του αναλυτικού λειτουργικού κόστους του 
προγράμματος, των πηγών χρηματοδότησης και των εν 
γένει πόρων της λειτουργίας του. Επίσης στην παρ. 3 του 
ιδίου άρθρου ορίζεται ότι η εισήγηση συνοδεύεται με¬ 
ταξύ άλλων από αναλυτικό προϋπολογισμό λειτουργίας 
κατ’ έτος και για πέντε (5) συνεχή έτη, καθώς και έκθεση 
βιωσιμότητας του προγράμματος, ο τρόπος των οποίων 
ορίζεται με απόφαση του Υπουργού Παιδείας, Έρευνας 
και Θρησκευμάτων, που δημοσιεύεται στην εφημερίδα 
της Κυβερνήσεως. 

στ) Ο/Η Διευθυντής/ια του Π.Μ.Σ., ως Επιστημονικά 
Υπεύθυνος/η του αντίστοιχου έργου, εκδίδει και υπο¬ 
γράφει τις εντολές πληρωμής των σχετικών δαπανών και 
συνυπογράφει τις συμβάσεις ανάθεσης έργου, σύμφωνα 
με τον εγκεκριμένο προϋπολογισμό. Επιπλέον, ο/η Επι¬ 
στημονικά Υπεύθυνος/η ευθύνεται για την ορθή υλο¬ 
ποίηση και πιστοποίηση του φυσικού αντικειμένου του 
Π.Μ.Σ. και τη σκοπιμότητα των δαπανών που συνδέονται 
με την εκτέλεση του και παρακολουθεί το οικονομικό 
αντικείμενό του. 

ζ) Ο/Η Διευθυντής/ια του Π.Μ.Σ. θα πρέπει να είναι δι¬ 
αθέσιμος/η για ενημέρωση, αν ζητηθεί, της Συνέλευσης 
ή σε περίπτωση Δ.Π.Μ.Σ. των Συνελεύσεων των Τμημά¬ 
των που συμπράττουν στο Πρόγραμμα για κάθε θέμα 
που αφορά στην αποτελεσματική λειτουργία του. Ο/Η 
Διευθυντής/ια του Π.Μ.Σ. εισηγείται στη Συνέλευση για 
τα θέματα της αρμοδιότητας της και μεριμνά για την 
εφαρμογή των αποφάσεών της. 

2. Υποχρεώσεις Γραμματείας 

Οι διοικητικοί υπάλληλοι που υποστηρίζουν τα Π.Μ.Σ. 
εκτός ωρών εργασίας τους στο Πανεπιστήμιο, καθώς και 
αυτοί στους οποίους έχει ανατεθεί έργο σχετικά με τα 
Π.Μ.Σ., δύνανται να αμείβονται για πρόσθετη εργασία 
(πέραν των συμβατικών τους υποχρεώσεων της κύριας 
απασχόλησης) που παρέχουν. 

Άρθρο 20 

Υλικοτεχνική Υποδομή 

ΤοΤμήμα, προκειμένου να εξυπηρετήσει τη διενέργεια 
του Π.Μ.Σ. «Σπουδές στην τοπική ιστορία - διεπιστημο¬ 
νικές προσεγγίσεις» διαθέτει: 


Α) 2 αίθουσες διδασκαλίας χωρητικότητας 125 ατό¬ 
μων, οι οποίες μπορούν να χρησιμοποιηθούν για τη δι¬ 
εξαγωγή Ημερίδων, Συνεδρίων, συναντήσεων κ.λπ. αλλά 
και για διαλέξεις που είναι δυνατόν να δοθούν στο πλαί¬ 
σιο του Προγράμματος και να είναι ανοιχτές για το κοινό. 

Β) 2 αίθουσες χωρητικότητας 45 ατόμων, που μπορούν 
να χρησιμοποιηθούν για τη διδασκαλία των μαθημάτων. 

Γ)1 αίθουσα «πολλαπλών χρήσεων» χωρητικότητας 
30 ατόμων, που επίσης μπορεί να χρησιμοποιηθεί για 
τη διδασκαλία των μαθημάτων. 

Και οι 5 προαναφερθείσες αίθουσες διαθέτουν τεχνο¬ 
λογικό εξοπλισμό για την προβολή εκπαιδευτικού υλικού 
καθώς και σύνδεση στο διαδίκτυο. 

Δ) 5 επιστημονικά εργαστήρια (1. Φυσικής Ανθρωπο¬ 
λογίας, 2. Παλαιογραφίας, 

3. Λαογραφίας και Κοινωνικής Ανθρωπολογίας, 

4. Νεώτερης και Σύγχρονης Ιστορίας και ιστορικής 
εκπαίδευσης, 

5. Τεχνολογίας, έρευνας και εφαρμογών στην εκπαί¬ 
δευση), τα οποία διαθέτουν επαρκείς χώρους και τε¬ 
χνολογικό εξοπλισμό, προκειμένου να εξυπηρετήσουν 
ειδικές διδακτικές ανάγκες ή τις ερευνητικές ανάγκες των 
μεταπτυχιακών φοιτητών του Προγράμματος. 

Επιπλέον, το Εργαστήριο Τεχνολογίας, έρευνας και 
εφαρμογών στην εκπαίδευση, λόγω του ειδικού του εξο¬ 
πλισμού, προσφέρει τη δυνατότητα για εξ'αποστάσεως 
διεξαγωγή μαθημάτων και διαλέξεων. 

Ε) Βιβλιοθήκη που διαθέτει περίπου 30.000 τόμους, 
σειρές επιστημονικών περιοδικών για τις περισσότερες 
από τις επιστήμες που θεραπεύονται στο Τμήμα καθώς 
και σειρές τοπικών περιοδικών της Θράκης. Ωστόσο, ο 
περαιτέρω εμπλουτισμός της με επιπλέον τίτλους βιβλί¬ 
ων και περιοδικών είναι ένας από τους βασικούς στόχους 
της αξιοποίησης των πόρων του Προγράμματος. 

Επιπλέον, στη διάθεση των μεταπτυχιακών φοιτητών 
θα βρίσκονται και οι βιβλιοθήκες τόσο των άλλων δύο 
Τμημάτων της Σχολής Κλασικών και Ανθρωπιστικών 
Σπουδών όσο και οι υπόλοιπες βιβλιοθήκες των άλλων 
Σχολών και Τμημάτων του Δ.Π.Θ. 

ΣΤ)Το κτίριοτουΤμήματοςδιαθέτει ανελκυστήρα, και 
ως εκ τούτου επιτρέπει την πρόσβαση σε όλους τους 
ανωτέρω χώρους σε ΑμΕΑ, προκειμένου να μην εμποδί¬ 
ζεται η απρόσκοπτη συμμετοχή τους στην εκπαιδευτική 
και ερευνητική διαδικασία, εφόσον επιλεγούν ως μετα¬ 
πτυχιακοί φοιτητές του Προγράμματος. 

Άρθρο 21 

Χρηματοδότηση - Οικονομική Διαχείριση Π.Μ.Σ. 

Η χρηματοδότηση των Π.Μ.Σ. προέρχεται από: 

α) τον προϋπολογισμό του Α.Ε.Ι. και των συνεργαζό- 
μενων για την οργάνωση του φορέων σύμφωνα με το 
άρθρο 43 του ν. 4485/2017, 

β) τον προϋπολογισμό του Υπουργείου Παιδείας, 
Έρευνας και Θρησκευμάτων, 

γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 

δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.ΚΈ.) των Α.Ε.Ι., 
ζ) κάθε άλλη νόμιμη αιτία. 

η) σε αιτιολογημένες περιπτώσεις, κατά τις οποίες τα 
λειτουργικά έξοδα του Π.Μ.Σ. δεν καλύπτονται εξ ολο¬ 
κλήρου από τις ως άνω πηγές χρηματοδότησης, τέλη 
φοίτησης που ανέρχονται σε 1.700 ευρώ ανά φοιτητή 
και για τα δύο έτη του προγράμματος. Σε περίπτωση 
εξασφάλισης εσόδων από τον προϋπολογισμό του Δη- 
μοκρίτειου Πανεπιστημίου Θράκης, τον προϋπολογισμό 
του Υπουργείου Παιδείας, Έρευνας και Θρησκευμάτων 
ή άλλη από τις προαναφερόμενες πηγές, με αποτέλεσμα 
τη μερική ή ολική κάλυψη των εξόδων του προγράμμα¬ 
τος, τα τέλη φοίτησης μειώνονται ανάλογα ανά φοιτητή. 
Σύμφωνα με την παρ. 2 του άρθρου 35 του ν. 4485/2017, 
όσοι φοιτητές πληρούν τις σχετικές προϋποθέσεις, απαλ¬ 
λάσσονται των τελών φοίτησης μέχρι του ποσοστού 30% 
του συνολικού αριθμού των εισακτέων (7 στους 25). Σε 
περίπτωση μη κάλυψης όλων των θέσεων, ο αριθμός 
των δικαιουμένων του ευεργετήματος προσαρμόζεται 
ανάλογα. 

Για τη χρηματοδότηση του ΑΕΙ., για τη λειτουργία 
Π.Μ.Σ., από τον προϋπολογισμό του Υπουργείου Παι¬ 
δείας, Έρευνας και Θρησκευμάτων προσμετράται θετικά 
το γεγονόςτηςλειτουργίαςΠ.Μ,Σ. χωρίς τέλη φοίτησης. 

Η διαχείριση των εσόδων των Π.Μ.Σ. γίνεται από τον 
Ε.Λ.Κ.Ε. και κατανέμεται ως εξής: 

α) Εβδομήντα τοις εκατό (70%) λειτουργικά έξοδα 
του προγράμματος τα οποία κατανέμονται σε δαπάνες 
διδασκαλίας, διοικητικής και τεχνικής υποστήριξης, 
μετακινήσεων, εξοπλισμού, λογισμικού, αναλώσιμων, 
χορήγησης υποτροφιών σε μεταπτυχιακούς φοιτητές και 
λοιπές δαπάνες. Οι δαπάνες αποζημίωσης του τακτικού 
διδακτικού, τεχνικού και διοικητικού προσωπικού των 
Ιδρυμάτων αφορά σε εργασία που υπερβαίνει τις κατά 
νόμο υποχρεώσεις τους. 

β) Τριάντα τοις εκατό (30%) για κάλυψη λειτουργικών 
εξόδων του Ιδρύματος, με προτεραιότητα στην κάλυψη 
των αναγκών των Π.Μ.Σ. που λειτουργούν χωρίς τέλη 
φοίτησης. 

Σύμφωνα μετην παρ. 5 του άρθρου 37 του ν. 4485/2017 
η κατανομή της παρ. 4 του ιδίου άρθρου, δηλαδή 70% 
και 30%, δεν ισχύει στην περίπτωση δωρεάς, κληροδο¬ 
τήματος ή χορηγίας για συγκεκριμένο σκοπό, καθώς και 
για κρατικές επιχορηγήσεις. 

ΤοΤμήμα οφείλει ετησίως να δημοσιεύει, με ανάρτηση 
στην ιστοσελίδα του, απολογισμό εσόδων - εξόδων του 
Π.Μ.Σ., με αναγραφή της κατανομής των δαπανών ανά 
κατηγορία και ιδίως το ύψος των τελών φοίτησης, των 
αμοιβών των διδασκόντων στα Π.Μ.Σ. και του αριθμού 
των διδασκόντων που τις εισέπραξαν. 

Η οικονομική διαχείριση κάθε Π.Μ.Σ. αποτελεί ξεχω¬ 
ριστό έργο που υλοποιείται από τον Ειδικό Λογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης και γίνεται σύμφωνα με τους σκοπούς του Π.Μ.Σ. 
και το νομικό πλαίσιο λειτουργίας του Ειδικού Λογαρια¬ 


σμού Κονδυλίων Έρευνας του Δ.Π.Θ. Ως κύκλος Π.Μ.Σ. 
νοείται η οριζόμενη από την Ιδρυτική απόφαση του κάθε 
Π.Μ.Σ. συνολική διάρκειάτου. 

Η οικονομική διαχείριση κάθε υλοποιούμενου έργου 
Π.Μ.Σ. πραγματοποιείται από τον Ειδικό Λογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης με βάση τον προϋπολογισμό του, ο οποίος 
εγκρίνεται από τη Σύγκλητο ύστερα από πρόταση της 
αρμόδιας Συνέλευσης του Τμήματος και κατόπιν αποδο¬ 
χής του αιτήματος ανάληψης της οικονομικής διαχείρι¬ 
σης του από την Επιτροπή Ερευνών του Δημοκρίτειου 
Πανεπιστημίου Θράκης. 

Επιστημονικά Υπεύθυνος των υλοποιούμενων έργων 
του Π.Μ.Σ. ορίζεται ο Διευθυντής εκάστου Π.Μ.Σ., ο 
οποίος αναλαμβάνει τα καθή κοντά τις υποχρεώσεις και 
τις αρμοδιότητες του Επιστημονικά Υπευθύνου όπως 
προσδιορίζονται στο ν. 4485/2017 και στον εγκεκριμένο 
από τη Σύγκλητο Οδηγό Διαχείρισης και Χρηματοδότη¬ 
σης του Ειδικού Λογαριασμού Κονδυλίων Έρευνας του 
Δημοκρίτειου Πανεπιστημίου Θράκης. 

Για την αποτελεσματική υλοποίηση του εγκεκριμένου 
από την αρμόδια Συνέλευση του Τ μήματος, προϋπολογι¬ 
σμού του Π.Μ.Σ. και την προσαρμογή αυτού στις εκάστο- 
τε ανάγκες ο Διευθυντής του Π.Μ.Σ. και Επιστημονικός 
Υπεύθυνος του Έργου, δύναται, κατόπιν προηγούμενης 
σύμφωνης γνώμης των παραπάνω αρμοδίων οργάνων, 
να αιτείται προς την Επιτροπή Ερευνών προς έγκριση 
την αυξομείωση ή και την ανακατανομή των προϋπο- 
λογισθέντων ποσών στην κάθε κατηγορία δαπάνης του 
προϋπολογισμού. Στην περίπτωση τροποποίησης των 
τελών φοίτησης προσαπαιτείται η δημοσίευση της σχε¬ 
τικής τροποποίησης στην Εφημερίδα της Κυβερνήσεως. 

Άρθρο 22 
Λογοκλοπή 

Ο/Η μεταπτυχιακός/κή φοιτητής/τρια καταθέτοντας 
οποιαδήποτε μεταπτυχιακή εργασία είναι υποχρεωμέ¬ 
νος/η να αναφέρει αν χρησιμοποίησε το έργο και τις 
απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις, μετά από αιτιολογημένη 
εισήγηση του/της επιβλέποντος/σας Καθηγητή/τριας, 
η Συνέλευση του οικείου Τμήματος ή η Ε.Δ.Ε. μπορεί να 
αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στη Συντονιστική Επιτροπή 
του Π.Μ.Σ. για κρίση και εισήγηση για αντιμετώπιση του 
προβλήματος στη Συνέλευση του Τμήματος. Ως παρα¬ 
βάσεις θεωρούνται και τα παραπτώματα της αντιγραφής 
ή της λογοκλοπής και γενικότερα κάθε παράβαση των 
διατάξεων περί πνευματικής ιδιοκτησίας από μεταπτυ- 

χιακό/κή φοιτητή/τρια κατά τη συγγραφή εργασιών στο 
πλαίσιο των μαθημάτων ή την εκπόνηση μεταπτυχιακής 
διπλωματικής εργασίας. 

Άρθρο 23 

Διατμηματικά ή διϊδρυματικά Π.Μ.Σ. 

Το Τμήμα Ιστορίας και Εθνολογίας της Σχολής Κλα¬ 
σικών και Ανθρωπιστικών Σπουδών του Δημοκρίτειου 
Πανεπιστημίου Θράκης είναι δυνατό να συνεργάζεται 
σύμφωνα με όσα προβλέπονται στο άρθρο 43 παρ.1 
τουν. 4485/2017: 

α) με Τμήματα του ίδιου ή άλλου ΑΕΙ, ερευνητικά κέ¬ 
ντρα και ινστιτούτα που αναφέρονται στο άρθρο 13Α 
του ν. 4310/2014, συμπεριλαμβανομένων των ερευνη¬ 
τικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών. 
Απαραίτητη προϋπόθεση είναι ένα τουλάχιστον από τα 
συνεργαζόμεναΤμήματα να είναι αυτοδύναμο. 

Μεταξύ των Τμημάτων ή μεταξύ Τμημάτων και των 
προαναφερομένων Ερευνητικών Κέντρων ή Ινστιτούτων 
καταρτίζεται Ειδικό Πρωτόκολλο Συνεργασίας (Ε.Π.Σ.), 
το οποίο εγκρίνεται από τις οικείες Συγκλήτους και τα 
συλλογικά όργανα διοίκησης των Ερευνητικών Κέντρων. 
Στο Ε.Π.Σ. καθορίζονται ιδίως οι υποχρεώσεις κάθεΤμή- 
ματος ή ερευνητικού κέντρου ή ινστιτούτου, τα θέματα 
συγκρότησης και λειτουργίας της Ειδικής Διατμηματικής 
ή Διϊδρυματικής Επιτροπής και της Σ.Ε. με τρόπο που να 
εξασφαλίζει την εκπροσώπηση όλων των συνεργαζόμε- 
νων φορέων, του ορισμού του/της Διευθυντή/ιας του 
Π.Μ.Σ., ο/η οποίος/α είναι μέλος Δ.Ε.Π. αυτοδύναμου 
Τμήματος, της κατανομής του διδακτικού και ερευνητι¬ 
κού έργου μεταξύ του προσωπικού των συνεργαζόμε- 
νων φορέων και κάθε άλλο θέμα σχετικό με την εύρυθμη 
λειτουργία του Π.Μ.Σ. 

Τα διατμηματικά ή διϊδρυματικά Π.Μ.Σ. ιδρύονται με 
απόφαση των οικείων Συγκλήτων ή της οικείας Συγκλή¬ 
του και του συλλογικού οργάνου διοίκησης του Ερευ¬ 
νητικού Κέντρου, στην οποία προσαρτάται το Ε.Π.Σ., 
με τη διαδικασία ίδρυσης του άρθρου 32 και η σχετική 
εισήγηση καταρτίζεται από τις Συνελεύσεις όλων των 
συνεργαζόμενων Τμημάτων. 

β) Αυτοδύναμα Τμήματα Α.Ε.Ι. της ημεδαπής συνερ¬ 
γάζονται με Τμήματα αναγνωρισμένων ως ομοταγών 
ιδρυμάτων ή ερευνητικά κέντρα και ινστιτούτα της 
αλλοδαπής, για την οργάνωση και λειτουργία κοινών 
Π.Μ.Σ. Με απόφαση του Υπουργού Παιδείας, Έρευνας 
και Θρησκευμάτων καθορίζεται η διαδικασία ίδρυσης 
του κοινού Π.Μ.Σ., τα θέματα που ρυθμίζονται στο Ε.Π.Σ. 
και κάθε σχετικό θέμα. 

Άρθρο 24 

Ιστοσελίδα των Π.Μ.Σ. 

Το Π.Μ.Σ. «Σπουδές στην Τοπική Ιστορία - Διεπιστη¬ 
μονικές προσεγγίσεις» έχει την ιστοσελίδα του στην ελ¬ 
ληνική και αγγλική γλώσσα, ιδιαίτερα στις περιπτώσεις 
Προγραμμάτων σε συνεργασία με Πανεπιστήμια του 
εξωτερικού. Η επίσημη ιστοσελίδα του Π.Μ.Σ. ενημε¬ 
ρώνεται διαρκώς και περιέχει όλες τις πληροφορίες και 
ανακοινώσεις του Προγράμματος και αποτελεί τον επί¬ 
σημο χώρο ενημέρωσης των φοιτητών και φοιτητριών. 


Άρθρο 25 

Αξιολόγηση των Π.Μ.Σ. 

ί. Στο τέλος κάθε εξαμήνου, πραγματοποιείται αξιο¬ 
λόγηση κάθε μαθήματος και κάθε διδάσκοντος/ουσας 
από τους μεταπτυχιακούς/ές φοιτητές/τριες, οι οποίοι/ες, 
σύμφωνα με τα προβλεπόμενα στο εσωτερικό σύστημα 
διασφάλισης ποιότητας του Ιδρύματος, με τη λήξη κάθε 
μαθήματος αξιολογούν συνολικά το μάθημα ως προςτο 
περιεχόμενο, τον τρόπο διδασκαλίας, τα προτεινόμενα 
συγγράμματα κ.τλ. 

Με ευθύνη του Διευθυντή του Π.Μ.Σ. διοργανώνονται 
ημερίδες με αντικείμενο τη συζήτηση - μελέτη των μα¬ 
θημάτων του Π.Μ.Σ. και των περιεχομένων του, ώστε να 
εκτιμάται μεταξύ άλλων ο βαθμός στον οποίο συνδέεται 
το πρόγραμμα με την πρόοδο της επιστήμης, την αγορά 
εργασίας και τις ανάγκες της κοινωνίας γενικότερα. 

2. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογι¬ 
σμός κατατίθεται στο Τμήμα Ιστορίας και Εθνολογίας, 
στο οποίο ανήκει το Π.Μ.Σ. 

3. Εκτός από τις διαδικασίες εσωτερικής και εξωτε¬ 
ρικής αξιολόγησης, καθώς και διασφάλισης και πιστο¬ 
ποίησης της ποιότητας, οι οποίες προβλέπονται στο 
ν. 4009/2011 (Α' 189), εξωτερική ακαδημαϊκή αξιολόγη¬ 
ση των Π.Μ.Σ. κάθε Σχολής, διενεργεί εξαμελής Επιστη¬ 
μονική Συμβουλευτική Επιτροπή (Ε.Σ.Ε.). 

4. Με απόφαση της οικείας Κοσμητείας συγκροτείται 
μία Ε.Σ.Ε. για τα Π.Μ.Σ. και τις διδακτορικές σπουδές 
κάθε Τμήματος και τα μέλη της επιλέγονται από σχετικό 
μητρώο αξιολογητών που τηρείται σε κάθε Σχολή. Για 
την κατάρτιση του μητρώου κάθε Τμήμα προτείνει, με 
τεκμηριωμένη εισήγηση της Συνέλευσης του Τμήματος, 
τρία (3) μέλη από την ημεδαπή ή την αλλοδαπή. Λοιπές 
λεπτομέρειες ως προς την κατάρτιση και επικαιροποίη- 
ση του μητρώου, ορίζονται με απόφαση της Συγκλήτου 
που δημοσιεύεται στην Εφημερίδατης Κυβερνήσεως. Η 
απόφαση συγκρότησης της Ε.Σ.Ε. εκδίδεται ύστερα από 
διαβούλευση με τους Προέδρους των Τμημάτων, αφού 
προηγουμένως έχει διερευνηθεί η διαθεσιμότητα των 
υποψηφίων, και αφορά, κατά προτίμηση, σε υποψηφί- 
ους/ες ίδιου ή συναφούς γνωστικού αντικειμένου με τα 
γνωστικά αντικείμενα που θεραπεύουν τα υπό αξιολό¬ 
γηση προγράμματα σπουδών και που έχουν διακριθεί 
για το ερευνητικό τους έργο. 

5. Τα μέλη των Ε.Σ.Ε. στην αρχή της θητείαςτους ενη¬ 
μερώνονται για κάθε θέμα που αφορά στα Π.Μ.Σ., κα¬ 
θώς και στις διδακτορικές σπουδές που εκπονούνται 
στα αντίστοιχα Τμήματα της Σχολής, όπως τα γνωστικά 
αντικείμενα που θεραπεύουν, τον αριθμό των φοιτητών/ 
τριών, τους κανόνες επιλογής, το λειτουργικό κόστος και 
τα τέλη φοίτησης. Ειδικότερα, ο απολογισμός της παρ. 2 
με ευθύνη της Κοσμητείας αποστέλλεται αμελλητί στα 
μέλη της οικείας Ε.Σ.Ε.. 

6. Ανά πενταετία τα μέλη των Ε.Σ.Ε. επισκέπτονται τις 
εγκαταστάσεις του οικείου Τμήματος για επαρκές χρονι¬ 
κό διάστημα, κατά το οποίο συναντώνται και συζητούν 
με εκπροσώπους των διδασκόντων/ουσών και των φοι- 
τητών/τριών, καθώς και με τους Διευθυντές και τα μέλη 
των συλλογικών οργάνων των Π.Μ.Σ., προκειμένου να 
διαμορφώσουν την τελική έκθεση αξιολόγησης. Η τελι¬ 
κή έκθεση αξιολόγησης, η οποία περιέχει και προτάσεις 
για τη συνεχή βελτίωση των προγραμμάτων σπουδών, 
υποβάλλεται στην Κοσμητεία, στο οικείο Τμήμα και στη 
Σύγκλητο, προκειμένου να τη συνεκτιμήσει για τη συνέ¬ 
χιση ή μη της λειτουργίας των Π.Μ.Σ., σύμφωνα με την 
παρ. 8 του άρθρου 32. 

7. Στα μέλη των Ε.Σ.Ε. καταβάλλονται δαπάνες μετακί¬ 
νησης σύμφωνα με τα οριζόμενα στην υποπαρ. Δ9 της 
παρ. Δ του άρθρου 2 του ν. 4336/2015. 

8. Ο απολογισμός και οι αξιολογήσεις του παρόντος 
άρθρου δημοσιοποιούνται στο διαδικτυακό τόπο των 
Ιδρυμάτων και κοινοποιούνται, με ευθύνη της Κοσμη¬ 
τείας, στον Υπουργό Παιδείας, Έρευνας και Θρησκευ¬ 
μάτων, λαμβάνονται δε υπόψη στις διαδικασίες εξωτε¬ 
ρικής αξιολόγησης και πιστοποίησης της ποιότητας του 
ν. 4009/2011. 

9. Οι Σχολές οφείλουν να καταρτίσουν το μητρώο 
αξιολογητών και να συγκροτήσουν την Επιστημονική 
Συμβουλευτική Επιτροπή (Ε.Σ.Ε.), σύμφωνα με τις παρ. 3 
και 4 του άρθρου 44 έως τον Σεπτέμβριο του έτους 2018, 
άλλως μέσα σε προθεσμία δύο (2) μηνών από την ίδρυση 
κάθε Π.Μ.Σ. 

Άρθρο 26 

Μεταβατικές και Ειδικές διατάξεις 

Οι φοιτητές/τριες που έχουν ήδη εγγράφει σε Π.Μ.Σ. 
κατά την έναρξη ισχύος του ν. 4485/2017, καθώς και οι 
φοιτητές/τριες που εγγράφονται και αρχίζουν τη φοίτη¬ 
ση το ακαδημαϊκό έτος 2017 - 2018 σε Π.Μ.Σ. ιδρυθέν 
έως τη δημοσίευση του ν. 4485/2017, συνεχίζουν και 
ολοκληρώνουν το πρόγραμμα, σύμφωνα με τις ισχύου- 
σες, έως την έναρξη ισχύος του ν. 4485/2017, διατάξεις 
(άρθρο 85 παρ. 2β του ν. 4485/2017). 

Οποιοδήποτε θέμα προκύψει στο μέλλον που δεν 
καλύπτεται από την σχετική νομοθεσία ή τον παρόντα 
Κανονισμό Μεταπτυχιακών Σπουδών, θα αντιμετωπιστεί 
με αποφάσεις της Συνέλευσης του Τμήματος και της Συ¬ 
γκλήτου του Ιδρύματος με τροποποίηση του Κανονισμού 
και δημοσίευση στην Εφημερίδα της Κυβερνήσεως. 

Περιλήψεις μαθημάτων Α. Υποχρεωτικά 

ΥΜ01, Έννοια και περιεχόμενο της τοπικής ιστορίας - 
θεωρητικά και μεθοδολογικά ζητήματα 

Περιγραφή: Σκοπός του εισαγωγικού αυτού μαθήμα¬ 
τος είναι να γνωρίσουν και να κατανοήσουν οι φοιτητές/ 
τριες τα ποικίλα πλαίσια μέσα στα οποία γεννήθηκε και 
εξελίχθηκε η ιστορία ως επιστήμη από το 19ο αιώνα 
μέχρι σήμερα, καθώς και τις πολλαπλές επιδράσεις που 
δέχθηκε μέσα από τις συναντήσεις της με συγγενείς 
επιστήμες, όπως η κοινωνιολογία, η ψυχολογία, η πολι¬ 
τισμική ανθρωπολογία, η φιλοσοφία κ.τλ. Επίσης, να κα- 
ταδειχθεί πώς επέδρασαν στην εξέλιξη της ιστοριογρα¬ 
φίας, παγκόσμιας και εθνικής, τα πολιτικά, στρατιωτικά 


και οικονομικά φαινόμενα και γεγονότα. Μέσα από την 
κριτική κατανόηση των επιστημολογικών παραμέτρων 
της εξέλιξης της ιστοριογραφίας οι φοιτητές/τριες θα 
κληθούν να εντάξουν την Τοπική Ιστορία σε ευρύτερα 
πλαίσια και να την προσεγγίσουν με σύγχρονους όρους 
και διεπιστημονικές οπτικές. Στις δυο τελευταίες συνα¬ 
ντήσεις, θα κληθούν οι φοιτητές/τριες να παρουσιάσουν 
επιλεγμένα κείμενα από τη βιβλιογραφία, τα οποία θα 
σχετίζονται άμεσα ή έμμεσα με τη θεωρία και τη μεθο¬ 
δολογία της τοπικής ιστορίας. 

ΥΜ 02, Βιβλιογραφικά και αρχειακά τεκμήρια για τη 
μελέτη της τοπικής ιστορίας 

Περιγραφή: Μέσα από τη θεωρητική παρουσίαση των 
βιβλιογραφικών και αρχειακών τεκμηρίων αλλά και από 
την πρακτική άσκηση ανάγνωσης και κατανόησης, επι- 
χειρείται η εξοικείωση των φοιτητών με την έννοια και 
το περιεχόμενο του κώδικα και του εγγράφου. Στόχος 
του μαθήματος είναι η ανάδειξη των ανωτέρω τεκμηρί¬ 
ων ως ιστορικών πηγών, η προσέγγιση και η μεθοδική 
αξιοποίηση τους. Φιλοδοξία των διδασκόντων είναι η 
μύηση των διδασκομένων στην υποβολή ερωτημάτων 
σε έγγραφα και χειρόγραφα τα οποία, όπως οι μάρτυρες 
στο δικαστήριο, απαντάνε μόνο σε όσα τους ρωτούν και 
μόνο αν ερωτηθούν (Μ. ΒΙοεΓι). 

ΥΜ03, Τοπική ιστορία της Θράκης 

Περιγραφή:Το πρώτο μάθημα της ενότητας είναι αφι¬ 
ερωμένο στην προϊστορία της Θράκης. Επισημαίνεται 
αρχικά η παρουσία των κυνηγών και τροφοσυλλεκτών 
της παλαιολιθικής εποχής, στη συνέχεια γίνεται λόγος 
για την εμφάνιση των πρώτων γεωργών και κτηνοτρο¬ 
φών και τις σχέσεις τους με τις όμορες περιοχές κατά τη 
νεολιθική περίοδο και, τέλος, παρουσιάζεται η ανάπτυ¬ 
ξη των κοινωνιών της εποχής του χαλκού. Το δεύτερο 
είναι αφιερωμένο στη Θράκη απάτην αρχαϊκή περίοδο 
ως την ίδρυση της ρωμαϊκής επαρχίας της Μακεδονίας 
(146 π.Χ.). Περιγράφεται η φυσική γεωγραφία της Θρά¬ 
κης, η προέλευση των Θρακών, η Θράκη πριν από την 
εμφάνιση των Ελλήνων, ο ελληνικός αποικισμός της πα¬ 
ραλιακής Θράκης κατά την αρχαϊκή περίοδο, οι σχέσεις 
της Αθήνας με τη Θράκη κατά τον 6ον και τις αρχές του 
5ου αι. π.Χ., οι περσικοί πόλεμοι και η Θράκη, οι σχέσεις 
της Συμμαχίας της Δήλου με τη Θράκη, το βασίλειο των 
Οδρυσών κατά τον 5ον και 4ον αι. π.Χ., η κατάκτηση της 
Θράκης από τους Μακεδόνες, οι απαρχές της αστικο- 
ποίησηςτης θρακικής ενδοχώρας και του εξελληνισμού 
της και η ελληνική και θρακική θρησκεία και λατρείες. 
Το τρίτο μάθημα είναι αφιερωμένο στη Θράκη κατά τη 
διάρκεια της ρωμαϊκής εποχής (146 π.Χ. - 305 μ.Χ). Πα¬ 
ρουσιάζεται η ρωμαϊκή διοίκηση της Θράκης από το 
146 π.Χ. ως το 44 μ.Χ., η ίδρυση της επαρχίας της Θρά¬ 
κης, η διοίκηση της Θράκης από τον Κλαύδιο ως τον 
Τραϊανό και τον Αδριανό, η συνεχιζόμενη αστικοποίηση 
της ενδοχώρας της Θράκης και οι πολιτικές αλλαγές που 
τη συνοδεύουν, οι σχέσεις της πόλης με την ύπαιθρο, ο 
(συνεχιζόμενος) εξελληνισμός, οι γιορτές και οι αγώνες 
και, τέλος, οι μεταρρυθμίσεις του Διοκλητειανού. Για 
την καλύτερη κατανόηση των δύο μαθημάτων που εί¬ 
ναι αφιερωμένα στην ελληνική κα ρωμαϊκή αρχαιότητα 
προβλέπεται επίσκεψη στο Αρχαιολογικό Μουσείο της 

Κομοτηνής, και, ει δυνατόν, στο Αρχαιολογικό Μουσείο 
των Αβδήρων, στο Αρχαιολογικό Μουσείο της Καβάλας 
και στους αρχαιολογικούς χώρους των Φιλίππων, της 
Μεσημβρίας - Ζώνης και της Μαρώνειας. Τα επόμενα δύο 
μαθήματα είναι αφιερωμένα στην ιστορία της Θράκης 
κατά τη βυζαντινή εποχή. Αρχικά διευκρινίζεται το ότι η 
Θράκη είχε δύο διαφορετικές σημασίες: μία ευρύτερη, 
αυτήν της διοικήσεως Θράκης (άίοθεθ5ΐ5 Τήι^ςώε), και 
μία στενότερη, αυτήν της επαρχίας Θράκης (ρι-ονίηαθ 
ΤΡΐΓ3ςί3θ) με έδρα τη Φιλιππούπολη. Αργότερα, για την 
αντιμετώπιση κυρίως του βουλγαρικού κινδύνου ιδρύ¬ 
θηκε στην ευρύτερη περιοχή το θέμα Θράκης, καθώς 
και το θέμα Μακεδονίας. Στους τελευταίους αιώνες του 
Βυζαντίου, οι δυναστικές έριδες και οι πόλεμοι, οι εχθρι¬ 
κές επιδρομές και οι λεηλασίες συνέτειναν στην παρακμή 
της Βυζαντινής Αυτοκρατορίας και φυσικά και του θρα- 
κικού χώρου, με αποτέλεσμα την κατάκτηση της περιο¬ 
χής από τους Οθωμανούς. Στα δύο επόμενα μαθήματα 
παρουσιάζεται η οθωμανική κατάκτηση της Θράκης και 
οι συνέπειες της (ο εποικισμός και οι εξισλαμισμοί). Στη 
συνέχεια αναλύεται η διοικητική διαίρεση της περιοχής 
τόσο από πολιτική, όσο και από εκκλησιαστική άποψη. 
Ιδιαίτερη αναφορά γίνεται στην οικονομική, κοινωνική 
και πνευματική ζωή των πληθυσμών από τον 15ο ως 
και τον 19ο αιώνα, με έμφαση στην περίοδο του Τανζι- 
μάτ. Στα επόμενα δύο μαθήματα εξετάζονται οι εθνικοί 
ανταγωνισμοί στη Θράκη από το 1870 ως το 1920. Η 
βουλγαρική εξαρχία, η ελληνοβουλγαρική σύγκρουση, 
η «μάχη των σχολείων», η άφιξη και εγκατάσταση των 
μουσουλμάνων προσφύγων, και η προσάρτηση της Βό¬ 
ρειας Θράκης (Αν. Ρουμελία) στη Βουλγαρία. Εξετάζονται 
επίσης οι συνέπειες των δύο Βαλκανικών Πολέμων, η 
προσάρτηση της δυτικής Θράκης στη Βουλγαρία, καθώς 
και οι συνέπειες του Α' Παγκοσμίου Πολέμου και της 
Μικρασιατικής Καταστροφής.Τέλος, εξετάζεται η τριχο- 
τόμηση της Θράκης και η ενσωμάτωση του νοτιοδυτικού 
της τμήματος στην Ελλάδα. Το τελευταίο μάθημα είναι 
αφιερωμένο στην ελληνική Θράκη. Εξετάζεται η διοικη¬ 
τική διαίρεση της περιοχής, η άφιξη και η εγκατάσταση 
των προσφύγων, το καθεστώς της μουσουλμανικής μει¬ 
ονότητας, η οικονομική, κοινωνική και πνευματική ζωή 
από το 1920 ως σήμερα. 

ΥΜ04, Πληθυσμοί της Ελλάδας: δημογραφία, μετακι¬ 
νήσεις, βιοϊστορία 

Περιγραφή: Η ελληνική Θράκη, από την εποχή της εν¬ 
σωμάτωσής της στην Ελλάδα αλλά και παλαιότερα, απο- 
τέλεσε ένα από τα σημαντικότερα παραδείγματα συμ¬ 
βίωσης πληθυσμών με διακριτά κοινωνικο-οικονομικά 
και πολιτισμικά χαρακτηριστικά, ιστορικές καταβολές και 
γεωγραφική προέλευση. Σκοπός του μαθήματος είναι η 
μελέτη των ανθρωπολογικών πληθυσμών της περιοχής με 
ιδιαίτερη έμφαση στα δημογραφικά τους χαρακτηριστικά, 
στη διασπορά τους στο χώρο και το χρόνο και στις μεταξύ 
τους διαφοροποιήσεις. 

ΥΜ05, Προφορική ιστορία, μνήμη και τοπικότητα 

Περιγραφή: Στο συγκεκριμένο μάθημα στόχος είναι 
η βαθύτερη κατανόηση της σχέσης ανάμεσα στην το¬ 
πική ιστορία, την προφορική ιστορία και τις σπουδές 
της μνήμης. Αρχικά αποσαφηνίζονται έννοιες που σχε¬ 


τίζονται με τη μνήμη και τα είδη της (κοινωνική μνήμη, 
συλλογική μνήμη, αντί-μνήμη/λαϊκή μνήμη, διαιρεμένη 
μνήμη, μετά-μνήμη κ.ο.κ.). Η θεωρητική αυτή προσέγ¬ 
γιση είναι η προϋπόθεση για να συσχετιστεί η έννοια 
της μνήμης με την προφορική ιστορία και τις μεθόδους 
της ως διαδικασία ανάδειξης αυτής της πολυμορφίας με 
την οποία τα κοινωνικά υποκείμενα «θυμούνται» συλ¬ 
λογικά το παρελθόν, το αναπαριστούν στο παρόν και 
συγκροτούν διαφορετικούς μεταξύ τους και συχνά αντι- 
κρουόμενους «λόγους» (άί5ςουΓ5θ5). Στο πλαίσιο αυτό, 
ο τόπος ως βιωμένη εκδοχή του χώρου είναι κομβικός 
παράγοντας για την παραγωγή τόσο των μνημονικών 
αναπαραστάσεων για το πρόσφατο παρελθόν όσο και 
της τοπικής ταυτότητας, όπως αυτή διαμορφώνεται μέσα 
απάτη μνήμη.Το σύνθετο αυτό ζήτημα αντιμετωπίζεται 
με πραγματολογικό υλικό που αφορά είτε βιωματικές 
αφηγήσεις για το παρελθόν είτε μνημονικές αναπαρα¬ 
στάσεις του παρελθόντος μέσα από τα τοπικά μνημεία. 

ΥΜ06. Μνημειακή τοπογραφία και τοπική ιστορία 

Περιγραφή: Στόχος του μαθήματος είναι η κατανόη¬ 
ση της σχέσης της τοπικής ιστορίας με το περιβάλλον 
και τα μνημεία. Θα αναλυθεί η σχέση της ιστορίας και 
του μνημείου και θα δοθεί έμφαση στην επίδραση των 
ιστορικών γεγονότων στη διαμόρφωση και εξέλιξη των 
οικισμών και των μνημείων. Στο πλαίσιο αυτής της θε¬ 
ματικής ενότητας θα παρουσιαστούν: 

- οι προϊστορικές θέσεις και οι οικισμοί της Θράκης και 
θα δοθεί έμφαση στην κατοίκηση κατά την Προϊστορία. 

- η αστικοποίηση και η πολεοδομία των ελληνικών 
πόλεων της παραλιακής Θράκης κατά την Αρχαϊκή και 
Κλασσική εποχή, το σύστημα οχυρώσεων στη παραλια¬ 
κή και κεντρική Θράκη κατάτη βασιλείατου Φιλίππου Β' 
και τους Αντιγονίδες, η αστικοποίηση στην κεντρική και 
βόρεια Θράκη μέχρι την εμφάνιση των Ρωμαίων, καθώς 
και η αστικοποίηση και ανάπτυξη του οδικού δικτύου 
κατά την περίοδο των αυτοκρατόρων. 

- οι οικισμοί, οι οχυρώσεις, οι μονές, οι ναοί της βυζα¬ 
ντινής και μεταβυζαντινής περιόδου, καθώς και τα αρ¬ 
χαιολογικά και εικαστικά τεκμήρια που έχουν διασωθεί. 

- οι οικισμοί που ιδρύθηκαν ή εξελίχθηκαν κατά την 
περίοδο της οθωμανοκρατίας, τα μουσουλμανικά τεμέ¬ 
νη, οι μπεκτασικοί τεκέδες, καθώς και οι υπαίθριοι τάφοι. 

- Η εξέλιξη των οικισμών και του δομημένου χώρου, 
καθώς και η ναοδομία κατά τον 19ο και τις αρχές του 
20ου αιώνα, περίοδο που συμπίπτει με τις μεταρρυθμί¬ 
σεις τουΤανζιμάτ. 

Β. Επιλεγόμενα 

ΕΜ01, Δημόσια ιστορία, τοπική ιστορία και κοινότητες 
μνήμης 

Περιγραφή: Η έκρηξη του ενδιαφέροντος για τη με¬ 
λέτη και αναπαράσταση του παρελθόντος από τους 
μη ειδικούς κατά τη διάρκεια των τριάντα τελευταίων 
χρόνων στην Ευρώπη και στην Αμερική συνέτεινε στη 
διαμόρφωση πρακτικών και στη συνέχεια ενός νέου γνω¬ 
στικού αντικειμένου, που ονομάζουμε δημόσια ιστορία. 
Στο μάθημα αυτό θα εξετάσουμε τις παραμέτρους που 
διαμορφώνουν τη δημόσια γνώση για το παρελθόν μέσα 
από τον Τύπο, τον κινηματογράφο, το Διαδίκτυο και την 
ψηφιακή επικοινωνία, την τηλεόραση, τη λογοτεχνία, τα 

μνημεία, τον υλικό πολιτισμό, τις μαρτυρίες αλλά και τη 
δραστηριότητα των ακαδημαϊκών ιστορικών που συμ¬ 
μετέχουν στη μαζική ενημέρωση. Η δημόσια ιστορία 
συνδέεται με τη συλλογική ταυτότητα, από το επίπεδο 
της τοπικής μνήμης μέχρι το επίπεδο των περιφερεια¬ 
κών, εθνικών και διεθνών τόπων μνήμης. Καθώς οι δια¬ 
φορετικές κοινότητες μνήμης που διαχειρίζονται περιό¬ 
δους τραύματος ή θριάμβου του παρελθόντος, εθνικού, 
τοπικού, ακόμα και παγκόσμιου, αναζητούν χώρο στη 
δημόσια σφαίρα, αναδεικνύονται αντιπαραθέσεις και δι¬ 
εκδικήσεις δικαίωσης μέσα από κρατικούς ή και διακρα¬ 
τικούς φορείς. Θα μελετήσουμε θέματα που αφορούν τη 
μνήμη, κυρίως στον Ευρωπαϊκό χώρο, τη δικαιοσύνη, τα 
ανθρώπινα δικαιώματα, τα συλλογικά συναισθήματα, 
καθώς και τη συλλογική και ατομική ταυτότητα σχετικά 
με το παρελθόν, όπως διαμορφώνονται στη δημόσια 
σφαίρα και επανακαθορίζουν την αυτοαντίληψη των 
ανθρώπων για την κοινωνία στην οποία ζουν. 

ΕΜ02, Μελετώντας σε ένα τοπικό μουσείο: σχεδιασμός 
έρευνας και πρακτική άσκηση 

Περιγραφή: Το μάθημα αυτό σκοπό έχει να προβλη- 
ματοποιήσει στερεοτυπικές αντιλήψεις που θέλουν τον 
άνθρωπο ως ενεργητικό ον και την ύλη ως κάτι άψυχο 
και παθητικό. Η σπουδή του υλικού πολιτισμού καταδει¬ 
κνύει πως τα πράγματα, τα τέχνεργα, χαρακτηρίζονται 
από πολυσημία, δηλαδή «μιλούν» και επομένως «αφη¬ 
γούνται» ιστορίες. Τα μουσεία, οι κατεξοχήν εκθεσιακοί 
τόποι, φιλοξενούν πράγματα και επιλεκτικά τα εκθέτουν. 
Λειτουργούν με άλλα λόγια ως αποθήκες αφηγήσεων 
ημών και υμών. Στο μάθημα αφού γίνει μια εισαγωγή 
στην ιστορική διαδρομή, την έννοια και τη λειτουργία 
του μουσείου θα συζητηθούν τα όρια της αναπαρά¬ 
στασης και του «εκθέτειν» και στη συνέχεια θα τεθούν 
ζητήματα όπως η διάσωση της πολιτισμικής κληρονο¬ 
μιάς και η πολιτισμική διαχείριση. Οι θεματικές που θα 
μας απασχολήσουν έχουν να κάνουν με τη γενικότερη 
πολιτική του μουσείου και το αφήγημα που καλείται να 
επικοινωνήσει. Θα πρέπει να τονιστεί πως ο χαρακτήρας 
του μαθήματος είναι διττός: αφενός η θεωρητική ενα¬ 
σχόληση και ο στοχασμός πάνω σε βασικές έννοιες και 
ζητήματα της επιστήμης της μουσειολογίας και αφετέ¬ 
ρου η πρακτική, επιτόπια άσκηση σε ένα τοπικό μουσείο. 
Από τις πρώτες συναντήσεις θα αναλυθεί ο σχεδιασμός 
της άσκησης αυτής, την οποία θα κληθούν να παρου¬ 
σιάσουν οι φοιτητές/τριες στο τέλος των συναντήσεων 
και θα αποτελέσει τον πυρήνα γραπτής εργασίας που θα 
παραδοθεί στη διδάσκουσα με τη λήξη του εξαμήνου. 

ΕΜ03, Τοπικές κοινωνίες, εθνικά κράτη και διαβαλκα- 
νικές σχέσεις 

Περιγραφή: Αντικείμενο του μαθήματος είναι η Θράκη 
εντός του ελληνικού εθνικού πλαισίου αλλά και σε σχέση 
με τα γειτονικά εθνικά κράτη, Βουλγαρία και Τουρκία. 
Σκοπόςτου μαθήματος είναι η διερεύνηση του φαινομέ¬ 
νου του εθνικισμού που εκφράζεται τόσο μέσω των επί¬ 
σημων κρατικών πολιτικών όσο και μέσω των πράξεων, 
στάσεων και συμπεριφορών των πολιτών ενός έθνους. 
Από αυτή την οπτική, μας ενδιαφέρουν από τη μια πλευ¬ 
ρά, οι κρατικές πολιτικές των τριών εμπλεκόμενων χω¬ 
ρών που επηρέασαν την εξέλιξη της κατάστασης στη 


Θράκη από το τέλος της Οθωμανικής Αυτοκρατορίας 
και σε όλη τη διάρκεια του 20ου αιώνα και από την άλλη 
πλευρά, η επίδραση των ασκούμενων πολιτικών στους 
πληθυσμούς της Θράκης και του αντίκτυπου που είχαν 
ως προς τις σχέσεις που αναπτύχθηκαν μεταξύ τους. Στις 
διδακτικές ενότητες περιλαμβάνονται αρχικά, οι γενικές 
θεωρητικές προσεγγίσεις και η κριτική παρουσίαση των 
θεωρήσεων περί έθνους και εθνικισμού. Ακολουθεί η εξέ¬ 
ταση της ανάδυσης του εθνών-κρατών μετά τη διάλυση 
της Οθωμανικής Αυτοκρατορίας εστιάζοντας στις περι¬ 
πτώσεις της Ελλάδας, της Βουλγαρίας και της Τουρκίας. 
Στη συνέχεια, εξετάζονται οι ελληνικές εθνικές πολιτικές 
απέναντι στη Θράκη, καθώς και οι βουλγαρικές και τουρ¬ 
κικές πολιτικές σε συγκεκριμένες χρονικές περιόδους που 
σηματοδοτούν την κοινωνική, πολιτική, οικονομική κατά¬ 
σταση στη Θράκη.Τέλος, θα μας απασχολήσουν οι έννοιες 
των εθνοτικών ομάδων, των μειονοτικών ταυτοτήτων και 
η θέση αυτών στο πλαίσιο των τριών χωρών και ειδικότε¬ 
ρα στην περιοχή της Θράκης. 

ΕΜ 04, Η διδασκαλία τηςΤοπικής Ιστορίας 

Περιγραφή: Με το μάθημα αυτό επιδιώκεται οι φοιτη- 
τές/τριες: α) κατανοήσουν τις δυνατότητες που μπορεί 
να προσφέρει η ένταξη Τοπικής Ιστορίας στο σχολικό 
πρόγραμμα και ειδικότερα τη συμβολή που αυτή μπορεί 
να έχει στην επίτευξη των σκοπών και των στόχων του 
μαθήματος της Ιστορίας με έμφαση στην ανάπτυξη των 
ιστορικών δεξιοτήτων των μαθητών, β) να εξοικειωθούν 
με τα σύγχρονα μεθοδολογικά εργαλεία διδασκαλίας και 
μάθησης της Ιστορίας, γ) να ασκηθούν στις διαδικασίες 
επιλογής και αξιοποίησης ποικιλόμορφων πηγών τηςΤο¬ 
πικής Ιστορίας στο πλαίσιο της διδασκαλίας της Ιστορίας 
(τοπικά ιστορικά αρχεία, τύπος, φωτογραφίες και κινημα¬ 
τογραφικό υλικό, προφορικές μαρτυρίες, χάρτες, αντι¬ 
κείμενα του υλικού πολιτισμού κ.τλ.) και δ) να ασκηθούν 
στο σχεδίασμά εκπαιδευτικών προγραμμάτων Τοπικής 
Ιστορίας, τα οποία θα μπορούν να πραγματοποιηθούν 
στο σχολείο, σε ιστορικούς τόπους και μνημεία, σε μου¬ 
σεία και σε ευρύτερα αστικά και αγροτικά περιβάλλοντα. 

ΕΜ05, Εθιμική ζωή και επαγγέλματα 

Περιγραφή: Στο μάθημα αυτό θα διδαχθούν στοιχεία 
της εθιμικής ζωής, μετά από θεωρητική εισαγωγή στις 
έννοιες των εθίμων και των τελετουργιών, και στη σχε¬ 
τική ελληνική και ξένη βιβλιογραφία. Κατόπιν θα μελε¬ 
τηθούν χαρακτηριστικά θρακικά έθιμα από τον ετήσιο 
εορτολογικό κύκλο, αλλά και από τον κύκλο της ζωής, 
με τους τρεις βασικούς σταθμούς του (γέννηση, γάμος 
θάνατος). Στην προσέγγιση του εθιμικού υλικού θα λη- 
φθούν υπόψη τόσο οι συμβολισμοί, όσο και η σχέση 
τους με άλλα δεδομένα του λαϊκού πολιτισμού, όπως λ.χ. 
οι τροφές. Τέλος, θα εξεταστούν και βασικά ζητήματα 
που αφορούν τον επαγγελματικό βίο στη Θράκη, και τα 
κυριότερα επαγγέλματα των Θρακών, σε μια προσπά¬ 
θεια ανίχνευσης και στοιχείων του υλικού πολιτισμού 
των κατοίκων της. 

ΕΜ 06 Σπήλαια και άνθρωπος στην Ελλάδα 

Περιγραφή: Ο άνθρωπος χρησιμοποιούσε τα σπήλαια 
τουλάχιστον τα τελευταία 3 εκατομμύρια χρόνια. Επο¬ 
μένως, τα σπήλαια αποτελούν ένα ωραίο παράδειγμα 
τοπικής ιστορίας, αφού θεωρούνται χρονοκάψουλες που 

περιέχουν αδιατάρακτα στρώματα ανθρωπογενούς και 
μη προέλευσης. Το μάθημα εξετάζει όλες τις επιστήμες 
που ασχολούνται με τα σπήλαια, όπως π.χ. τη Γεωλογία, 
την Αρχαιολογία, και την Ιστορία και δίνει ιδιαίτερη έμ¬ 
φαση στα ελληνικά και θρακιώτικα σπήλαια.Τα σπήλαια 
δεν προσφέρουν μόνο περιπέτεια και μυστήριο, αλλά 
αποτελούν και σημαντικό οικονομικό παράγοντα στις 
τοπικές κοινωνίες με την τουριστική τους αξιοποίηση. 

ΕΜ07, Πόλεις και Οικισμοί της Θράκης» 

Περιγραφή: Το μάθημα επιχειρεί να προσεγγίσει τις 
πολιτικές, κοινωνικές κι οικονομικές αλλαγές στην βρα¬ 
χεία και τη μακρά διάρκεια στην Θράκη καθ' όλη την πε¬ 
ρίοδο της οθωμανικής κυριαρχίας (14ος - 20ος αιώνας), 
μέσα από πηγές της εποχής και σύγχρονη βιβλιογραφία. 
Οι ερευνητικές και μεθοδολογικές προσεγγίσεις του εν 
λόγω μαθήματος για τον θρακικό χώρο αφορούν πεδία 
τα οποία πρέπει απαραίτητα να υποδιαιρεθούν. Με την 
υποδιαίρεση, θα καταστεί δυνατός ο ακριβής προσδιο¬ 
ρισμός των προαναφερόμενων πεδίων με την χάραξη 
ομόκεντρων κύκλων που οδηγούν, για παράδειγμα, απ' 
τις πόλεις στην ύπαιθρο, απ' τα κεφαλοχώρια στα μικρό¬ 
τερα χωριά, απ' την θάλασσα, το λιμάνι ή την σκάλα στην 
ενδοχώρα, απ' την ορεινή περιοχή στην πεδιάδα, φυσικά 
και τ' αντίστροφα τους. Ταυτόχρονα, την ίδια περίοδο 
οι πόλεις, οι κοινότητες κι οι ενδοχώρες τους άρχισαν 
σταδιακά ν' αναπτύσσουν μια σημαντική ποσοτικά κι 
εξελιγμένη ποιοτικά παραγωγή στους τομείς του καπνού, 
της ελιάς, του αμπελιού, της καλλιέργειας σιτηρών,της 
σηροτροφίας, της κτηνοτροφίας, της αλιείας, ως και της 
βιοτεχνικής παραγωγής υφασμάτων και κεραμικών ή 
εισαγωγικό εμπόριο δυτικών βιομηχανικών προϊόντων. 
Όλη αυτή η πολυδιάστατη παραγωγική κι εμπορική 
δραστηριότητα δημιούργησε ένα αλληλεπιδραστικό 
περιβάλλον με το δυτικό κεφαλαιοκρατικό σύστημα να 
εντάσσει στην περιφέρεια του και την θρακική επαρχία. 
Όμως, ως ιστορία της υπό εξέταση περιόδου δε νοεί¬ 
ται μόνον η μεταβολή των υλικών όρων της ζωής και 
της παραγωγής. Σημαίνει εξήγηση και των ιδεολογικών 
προϋποθέσεων στην περιοχή, που οριοθετούνται απ' 
τη μερική αστικοποίηση της κοινωνίας, την εξέλιξη των 
συγκοινωνιών με την είσοδο στην εποχή του ατμού και 
την συνακόλουθη αλλαγή στην εκπαίδευση, την κοινοτι¬ 


κή οργάνωση και την εκδήλωση των εθνοθρησκευτικών 
ανταγωνισμών. 

ΕΜ08, Λογοτεχνία και τοπική ιστορία 

Περιγραφή: Στο μάθημα εξετάζεται η αποτύπωση της 
Τοπικής Ιστορίας στη Λογοτεχνία, κατά βάση στην αφη¬ 
γηματική πεζογραφία, μέσα από τη θεωρία της αναπα¬ 
ράστασης του χώρου/τόπου στο λογοτεχνικό κείμενο. 
Η σύγκριση του υφιστάμενου τρισδιάστατου χώρου 
(9θ05ρ3εθ) με τον κειμενικό χώρο είναι μια περίπλοκη 
διαδικασία, καθώς ο λογοτεχνικός χώρος είναι κατ' ου¬ 
σίαν μια μεταφορά, μια άυλη λεκτική ανάπλαση, ένας 
μετα-χώρος (ΙίΙθΐ'31'γ ιηθΐ35ρ3εθ) που αποκτά οντότητα 
μέσα σε μία συγκεκριμένη μυθοπλασία. Υπ' αυτήν την έν¬ 
νοια συνιστά ένα είδος ετεροτοπίας (ΓΐθΐθΐΌΐορώ), όπως 
σκιαγραφείται γενικά από τον ΜίεΓίθΙ Ρουςβυ Ιΐ, έναν τόπο 
έξω απ' όλους τους τόπους μολονότι η θέση του μπορεί 
να είναι προσδιορίσιμη. Σε αδρές γραμμές ο λογοτεχνι¬ 
κός χώρος ορίζεται ως το περιβάλλον στο οποίο ζουν 
και κινούνται οι χαρακτήρες μιας αφήγησης. Ο μυθοπλα¬ 
στικός χώρος δεν εξομοιώνεται ούτε αντιγράφει πιστά 
τις χωρικές όψεις του κόσμου, αλλά προσομοιάζει στον 
βιωματικό χώρο της αρχιτεκτονικής θεωρίας. Ο τελευ¬ 
ταίος αρθρώνεται από τις αντανακλάσεις της συλλογικής 
μνήμης και της ατομικής εμπειρίας που εγγράφονται 
πάνω του και τον μετατρέπουν σε τόπο, σε μια εδαφική 
έκταση όπου καθοριστικά συμβάντα για το σύνολο και 
το άτομο (π.χ. ιστορικά στιγμιότυπα, κοινωνικές συνθή¬ 
κες, έντονες προσωπικές αναμνήσεις) τον σημαδεύουν 
ανεξίτηλα και ενσαρκώνονται συμβολικά από αυτόν.Τα 
ποικίλα θεωρητικά σχήματα για τη δόμηση του χώρου 
στη λογοτεχνία εμφανίζουν αξιοπρόσεκτες ομοιότητες, 
οι οποίες συγκροτούν τρεις βασικές αναλυτικές κατη¬ 
γορίες: α. το γεωγραφικό σκηνικό που αναπαρίσταται 
άμεσα ή υποδηλώνεται έμμεσα στο κείμενο, β. η επιρροή 
του χρόνου στο προαναφερόμενο γεωγραφικό σκηνικό, 
όπου η συνύφανση της Ιστορίας με τον τόπο αποτελεί 
την κυριότερη έκφανση του χωροχρονικού συμπλέγ¬ 
ματος της αφήγησης και γ. ο συντελεστής της γλώσσας 
στον σχηματισμό της λογοτεχνικής τοπογραφίας. Εδώ 
σημαντικό ρόλο παίζουν οι αθέατες χωρικές όψεις που 
αφομοιώνονται από τη γλώσσα: δημοτικά τραγούδια, 
θρύλοι, λαϊκά δρώμενα, λέξεις του τοπικού ιδιώματος, 
διακειμενική σύνδεση με την τοπική ιστοριογραφία. 

ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού 
Μεταπτυχιακών Σπουδών) 

1) Τύπος Διπλώματος Μεταπτυχιακών Σπουδών (Δ.Μ.Σ.) των Π.Μ.Σ. 
του Δ.Π.Θ. 

2) Τύπος Πιστοποιητικού ολοκλήρωσης Μεταπτυχιακών Σπουδών 

3) Τύπος Βεβαίωσης Αναλυτικής Βαθμολογίας Μεταπτυχιακού Φοιτητή 

Π. Μ. Σ. Τμήματος του Δ.Π. Θ. 

4) Απονομή Διπλώματος Μεταπτυχιακών Σπουδών. Τελετή ανακήρυξης 

(Σχέδιο) 

1. Τύπος Διπλώματος Μεταπτυχιακών Σπουδών (Δ.Μ.Σ.) των Π.Μ.Σ. του Δ.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΛΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΚΛΑΣΙΚΩΝ ΚΑΙ ΑΝΘΡΩΠΙΣΤΙΚΩΝ ΣΠΟΥΔΩΝ 
ΤΜΗΜΑ ΙΣΤΟΡΙΑΣ ΚΑΙ ΕΘΝΟΛΟΓΙΑΣ 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 

Σπουδές στην Τοπική Ιστορία 

Ο/Η (ονοματεπώνυμο) ΤΟΌ (πατρώνυμό) (Χ7ΓΟ (όνομα πόλης) 7ΓΠ)%ΙΟΌ%Οζ ΤΟΙ) 

Τμήματος (όνομα Τμήματος) μετά την επιτυχή παρακολούθηση των 
μαθημάτων του Προγράμματος Μεταπτυχιακών Σπουδών με 
τίτλο (τίτλος π.μ.ς.) του Τμήματος (όνομα Τμήματος) του Δημοκριτείου 
Πανεπιστημίου Θράκης και την ολοκλήρωση των προβλεπόμενων 
από το νόμο δοκιμασιών στις (ημερομηνία), κρίθηκε άξιος/α του 
Διπλώματος Μεταπτυχιακών Σπουδών, στην Κατεύθυνση 

(ονομασία Κατεύθυνσης) με ΧΟ βαθμΟ! 

«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 


Κομοτηνή Ημερομηνία ( ημέρα-μήνας-έτος) 

Ο ΠΡΥΤΑΝΗΣ Ο ΠΡΟΕΔΡΟΣ ΤΟΥ ΤΜΗΜΑΤΟΣ 

ΤΟΥ ΔΗΜΟΚΡΙΤΕΙΟΥ (όνομα Τμήματος) 

ΠΑΝΕΠΙΣΤΗΜΙΟΥ ΤΟΥ ΔΗΜΟΚΡΙΤΕΙΟΥ 

ΘΡΑΚΗΣ ΠΑΝΕΠΙΣΤΗΜΙΟΥ 

ΘΡΑΚΗΣ 

Ο ΓΡΑΜΜΑΤΕΑΣ ΤΟΥ ΤΜΗΜΑΤΟΣ 
(όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 

2. Τύπος Πιστοποιητικού ολοκλήρωσης Μεταπτυχιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΚΛΑΣΙΚΏΝ ΚΑΙ ΑΝΘΡΩΠΙΣΤΙΚΩΝ ΣΠΟΥΔΩΝ 
ΤΜΗΜΑ ΙΣΤΟΡΙΑΣ ΚΑΙ ΕΘΝΟΛΟΓΙΑΣ 

ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 
Πιστοποιείται ότι: 

Στον/ην κύριο/κυρία ( Όνομα Επώνυμο Πατρώνυμο του μεταπτυχιακού 
φοιτητή/τριας) (ΧΤΙΟ (όνομα πόλης), Πτυχιούχο (όνομα Τμήματος) ΤΟΤ) 
Πανεπιστημίου (όνομα Πανεπιστημίου), μετά τη νόμιμη διαδικασία 
και αφού εξεπλήρωσε επιτυχώς όλες τις υποχρεώσεις του/της, 
στα πλαίσια του Προγράμματος Μεταπτυχιακών Σπουδών του 
Τμήματός μας, απονεμήθηκε το Δίπλωμα Μεταπτυχιακών 
Σπουδών του Προγράμματος Μεταπτυχιακών Σπουδών με 
τίτλο (όνομα πμ.ς.) του Τμήματος (όνομα Τμήματος ) του Δημοκριτείου 
Πανεπιστημίου Θράκης, στην Κατεύθυνση (ονομασία Κατεύθυνσης), 
με το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού 
Σπουδών. 

Το πιστοποιητικό αυτό, το οποίο ζήτησε ο 
ενδιαφερόμενης/όμενη, του/της χορηγείται για κάθε νόμιμη 
χρήση. 

Κομοτηνή Ημερομηνία ( ημέρα-μήνας-έτος) 

Ο/Η Γραμματέας του Τμήματος 
/ υπογραφή-σφραγίδα) 

3.Τύπος Βεβαίωσης Αναλυτικής Βαθμολογίας Μεταπτυγιακού Φοιτητή 

Π.Μ.Σ. Τμήματος του Δ.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΚΛΑΣΙΚΩΝ ΚΑΙ ΑΝΘΡΩΠΙΣΤΙΚΩΝ ΣΠΟΥΔΩΝ 
ΤΜΗΜΑ ΙΣΤΟΡΙΑΣ ΚΑΙ ΕΘΝΟΛΟΓΙΑΣ 

Κομοτηνή. 

Αριθ. Πρωτ. 

ΒΕΒΑΙΩΣΗ 

Βεβαιώνεται ότι ο/η κύριος/κυρία (Όνομα Επώνυμο Πατρώνυμο) Πτυχιούχος 
του (Τμήμα Σχολή Πανεπιστήμιο), ο οποίος είχε εισαχθεί το ακαδημαϊκό 
έτος (αναγραφή ακ. έτους) στο Π.Μ.Σ. του Τμήματος (όνομα Τμήματος) ΤΓ|ζ 
Σχολής (όνομα Σχολής) του Δημοκριτείου Πανεπιστημίου Θράκης με 
τίτλο (τίτλος π.μ.ς.) διάρκειας (αναγραφή διάρκειας Π.Μ.Σ. ), εξετάσθηκε 
επιτυχώς στα π.χ. οκτώ (8) απαιτούμενα μεταπτυχιακά μαθήματα της 
Κατεύθυνσης (ονομασία Κατεύθυνσης) και έλαβε την παρακάτω 
βαθμολογία σε κάθε μάθημα: 


Α/Α ΜΑΘΗΜΑ Δ.Μ. Π.Μ.ΒΑΘΜΟΣ ΕΞΑΜΗΝΟ 

1 . 

2. 

3. 

4. 

5. 

6 . 

7. 

8 . 


π.χ. Δέκα (10) 

Ο/Η ανωτέρω στις ημερομηνία) ανέπτυξε τη Μεταπτυχιακή Διπλωματική 
Εργασία (Μ.Δ.Ε.) του/της δημοσία ενώπιον της αρμόδιας Εξεταστικής 
Επιτροπής, η οποία την ενέκρινε, τη βαθμολόγησε με το βαθμό (αναγραφή 
βαθμού) και πρότεινε την απονομή στον/ην ανωτέρω του Διπλώματος 
Μεταπτυχιακών Σπουδών του Τμήματος (όνομα Τμήματος) της Σχολής (όνομα 
Σχολής) του Δημοκριτείου Πανεπιστημίου Θράκης στην Κατεύθυνση (ονομασία 

Κατεύθυνσης). 

Ο Γενικός Μέσος Όρος βαθμολογίας του/της ανωτέρω (με ακρίβεια 
δύο δεκαδικών ψηφίων) λαμβάνοντας υπόψη της διδακτικές μονάδες των επί 
μέρους μαθημάτων (αριθμός διδακτικών μονάδων μαθημάτων) Καί της 
Μεταπτυχιακής Διπλωματικής Εργασίας ( αριθμός διδακτικών μονάδων διπλωματικής 
εργασίας) είναΐ! 

«ΑΡΙΣΤΑ». 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 


Κομοτηνή Ημερομηνία ( ημέρα-μήνας-έτος) 


Με εντολή Πρύτανη 


(υπογραφή-σφραγίδα) 


Ο/Η Γραμματέας 
του Τμιήματος 

4. Απονομή Μεταπτυχιακού Διπλώματος Ειδίκευσης. Τελετή ανακήρυξης (Σχέδιο) 


Η ανακήρυξη του/της μεταπτυχιακού/ής φοιτητή/τριας ως 
αξίου του Διπλώματος Μεταπτυχιακών Σπουδών εκάστου 
Τμήματος και η απονομή στον ίδιο του Διπλώματος αυτού 
γίνεται σε ειδική τελετή που πραγματοποιείται στο αρμόδιο 
Τμήμα. 

Η απονομή του Διπλώματος Μεταπτυχιακών Σπουδών 
(Δ.Μ.Σ.) γίνεται παρουσία του Πρύτανη του Δ.Π.Θ., ή, όταν 
αυτός κωλύεται, παρουσία ενός εκ των Αντιπρυτάνεων. 

Κατά την τελετή της απονομής του Δ.Μ.Σ. στον/στην 
υποψήφιο/α αναγιγνώσκεται από τον Πρόεδρο του Τμήματος 
το πρακτικό της Εξεταστικής Επιτροπής και στη συνέχεια ο 
Πρόεδρος του Τμήματος αναγιγνώσκει τα παρακάτω: 


«Ο/Η.(Ονοματεπώνυμο).πτυχιού 


χος του.(Τμήμα, Σχολή, 

Πανεπιστήμιο) . συνέταξεν Μεταπτυχιακήν 

Διατριβήν (Μ.Δ.) ή επιγράφεται 


., ηπερ τοις αναγνουσι 

καθηγηταίς εμμελώς έχειν έδοξεν, ούτος (αύτη) δε την επί τω 
μεταπτυχιακώ τίτλω (Δ.Μ.Σ.) δοκιμασίαν ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του 
(της) υποψηφίου επιστημονικής παιδείας ποιούμενον δοκιμάζει 
τούτον (ταύτην) εις τους κατόχους του Δ.Μ.Σ. του Τμήματος 
Ιστορίας και Εθνολογίας της Σχολής Κλασικών και 
Ανθρωπιστικών Σπουδών του Δημοκριτείου Πανεπιστημίου 
Θράκης· ερωτών δε και τον Πρύτανιν, ει τη του Τμήματος 
βουλή ομολογεί. Επειδήπερ ου μόνον εν ταις ειωθόταις 
δοκιμασίαις της σής επιστήμης έλεγχον παρέσχες σαφέστατον, 

αλλά και εν τη μεταπτυχιακή διατριβή, ην φιλοπονήσας 
προσήνεγκες τω Τμήματι Ιστορίας και Εθνολογίας, άξιον 
(αξίαν) του Δ.Μ.Σ. σεαυτόν (σεαυτήν) απέφηνας καπί τούτοις 
το μεν Τμήμασε κατά τα νόμιμα εδοκίμασε, ο δε Πρύτανις 
ταύτην την δοκιμασίαν επήνεσε, δια ταύτα εγώ. 


(Ονοματεπώνυμο) .Καθηγητής του 

Τμήματος., νυν Πρόεδρος του 

Τμήματος. διατελών τε και 

χρώμενος τη δυνάμει, ην παρά των εν Πανεπιστημίω και 
Τμήματι νόμων είληφα, 

σε.(Ονοματεπώνυμο 

)., υποψήφιον 


(υποψηφίαν) του Τμήματος. 

μεταπτυχιακού τίτλου δημοσία άξιον και κάτοχον του 
Διπλώματος Μεταπτυχιακών Σπουδών (Δ.Μ.Σ) του 


Προγράμματος Μεταπτυχιακών Σπουδών με 

τίτλο.του 

Τμήματος.του Δημοκριτείου 

Πανεπιστημίου Θράκης αναγορεύω και πάσας τας τω 


πανεπιστημιακού αςιωματι τουτω παρεπομενας προνομίας σοι 
δίδωμι, συνθιασώτην μεν και εταίρον της επιστήμης σε 
προσαγορεύων, της δε επιστήμης ταύτης δια παντός του βίου 
φιλοτίμως αντέχεσθαι παραινών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 

